รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 10 พฤษภาคม 2565
วันอังคารที่ 10 พฤษภาคม 2565
สรุปข่าวการประชุมคณะรัฐมนตรี 10 พฤษภาคม 2565
พลเอก ประยุทธ์  จันทร์โอชา นายกรัฐมนตรี  เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (10 พฤษภาคม 2565) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างพระราชบัญญัติแก้ไขเพิ่มเติมประมวลกฎหมายวิธีพิจารณาความอาญา  (ฉบับที่ ..) พ.ศ. .... (แก้ไขเพิ่มเติมมาตรา 172 วรรคห้า และเพิ่มวรรคหก)
2. เรื่อง  ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะเข็มวิทยฐานะ และครุยประจําตําแหน่งของมหาวิทยาลัยราชภัฏ   นครปฐม (ฉบับที่ ..) พ.ศ. ....
3.  เรื่อง  การดําเนินการของสํานักงานคณะกรรมการส่งเสริมการลงทุนตามมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูง
สู่ประเทศไทย
4.  เรื่อง  ร่างพระราชบัญญัติประกันสังคม (ฉบับที่ ..) พ.ศ. ....
5.  เรื่อง  ร่างพระราชกฤษฎีกาจัดตั้งสถาบันบริหารจัดการธนาคารที่ดิน (องค์การมหาชน) (ฉบับที่ ..) พ.ศ. ....
6.  เรื่อง  ร่างประกาศกระทรวงการคลัง เรื่อง การยกเว้นอากร ลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก
(ฉบับที่ ...)
7.  เรื่อง  ร่างประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูงสู่ประเทศไทย
เศรษฐกิจ – สังคม
8.  เรื่อง  การเข้าร่วมโครงการประกันรายได้เกษตรกรผู้ปลูกมันสําปะหลัง ปี 2563/64 ของเกษตรกรที่มีวันเพาะปลูกก่อน 1 เมษายน 2563 และเก็บเกี่ยวหลัง
วันที่ 1 ธันวาคม 2563 (เพิ่มเติม)
9.  เรื่อง  ข้อเสนองบประมาณการดําเนินมาตรการเร่งด่วนเพื่อบรรเทาผลกระทบต่อประชาชนจากสถานการณ์ราคาพลังงานอันเนื่องจากปัญหาความขัดแย้งใน
ภูมิภาคยุโรป ตามมติคณะรัฐมนตรีในคราวประชุมเมื่อวันที่ 29 มีนาคม 2565 และวันที่ 19 เมษายน 2565
10.  เรื่อง  การกําหนดอัตราค่าจ้างตามมาตรฐานฝีมือ 3 กลุ่มสาขาอาชีพ 16 สาขา
11. เรื่อง  สรุปรายงานการติดตามการดําเนินงานตามนโยบายรัฐบาลและข้อสั่งการนายกรัฐมนตรี ครั้งที่ 11 (ระหว่างวันที่ 1 มกราคม 2564 -28 กุมภาพันธ์ 2565)
12.  เรื่อง  สรุปผลการประชุมคณะกรรมการติดตามการดําเนินงานตามนโยบายรัฐบาลและข้อสั่งการนายกรัฐมนตรี ครั้งที่ 2/2565
13.  เรื่อง  ขอความเห็นชอบให้ข้าราชการทุกประเภท พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐ และพนักงานรัฐวิสาหกิจ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยไม่ถือเป็นวันลา
14.  เรื่อง  รายงานการสร้างระบบหลักประกันสุขภาพแห่งชาติ ประจําปีงบประมาณ 2564 และรายงานของผู้สอบบัญชีและรายงานการเงินสําหรับปีสิ้นสุดวันที่ 30 กันยายน 2563 ของกองทุนหลักประกันสุขภาพแห่งชาติ
15.  เรื่อง  แนวทางการปรับแผนแม่บทภายใต้ยุทธศาสตร์ชาติ
16.  เรื่อง  มาตรการทางภาษีและค่าธรรมเนียมสําหรับทรัสต์เพื่อการลงทุนในอสังหาริมทรัพย์ที่มีข้อกําหนดในการซื้อทรัพย์สินคืน (มาตรการฯ REIT buy- back)
17.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุม ครั้งที่ 8/2565 และผลการพิจารณาของคณะกรรมการกลั่นกรองการใช้จ่ายเงินกู้ภายใต้พระราชกําหนดฯ เพิ่มเติม 2564 ในคราวประชุมครั้งที่ 10/2565
ต่างประเทศ
18.  เรื่อง  การขอความเห็นชอบต่อร่างแถลงการณ์วิสัยทัศน์ร่วมของการประชุมสุดยอดอาเซียน-สหรัฐฯ สมัยพิเศษ
19.  เรื่อง  ร่างผนวกการแลกเปลี่ยนข้อมูล เรื่อง การตรวจจับจากระยะไกลสําหรับการป้องกันพื้นที่รอบฐานทัพระหว่างกระทรวงกลาโหมแห่งราชอาณาจักรไทยกับ  กระทรวงกลาโหมแห่งสหรัฐอเมริกา
20.  เรื่อง  รายงานความก้าวหน้าการดําเนินโครงการกลไกเครดิตร่วม JCM ภายใต้ความร่วมมือทวิภาคี ระหว่างประเทศไทย และประเทศญี่ปุ่น (Joint Crediting Mechanism: JCM)
21.  เรื่อง  ผลการประชุมผู้นําความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ (Bay of Bengal Initiative for Multi-Sectoral Technical and Economic Cooperation-BIMSTEC) หรือบิมสเทค ครั้งที่ 5 และการประชุมที่เกี่ยวข้อง
22.  เรื่อง  ร่างแถลงการณ์ร่วมการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน+3 ครั้งที่ 25
23.  เรื่อง  ขอความเห็นชอบร่างแถลงการณ์ร่วมว่าด้วยการฟื้นฟูภาคการบิน ความยั่งยืนด้านการบินและนวัตกรรมที่ทั่วถึง
24.  เรื่อง  ขอความเห็นชอบร่างแถลงการณ์ร่วมรัฐมนตรีการค้าเอเปคประจําปี 2565 และเอกสารที่เกี่ยวข้อง
แต่งตั้ง
25.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับ ทรงคุณวุฒิ (กระทรวงศึกษาธิการ)
26.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักนายกรัฐมนตรี)
27.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักนายกรัฐมนตรี)
28.  เรื่อง  การแต่งตั้งกรรมการผู้ช่วยรัฐมนตรี
29.  เรื่อง  การแต่งตั้งข้าราชการให้ดํารงตําแหน่งประเภทบริหารระดับสูง กระทรวงเกษตรและสหกรณ์
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างพระราชบัญญัติแก้ไขเพิ่มเติมประมวลกฎหมายวิธีพิจารณาความอาญา (ฉบับที่ ..) พ.ศ. .... (แก้ไขเพิ่มเติมมาตรา 172 วรรคห้า และเพิ่มวรรคหก)
คณะรัฐมนตรีมีมติอนุมัติและรับทราบดังนี้
1. อนุมัติหลักการร่างพระราชบัญญัติแก้ไขเพิ่มเติมประมวลกฎหมายวิธีพิจารณาความอาญา (ฉบับที่ ..) พ.ศ. .... ตามที่สํานักงานศาลยุติธรรมเสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงานอัยการสูงสุด และสภาทนายความ ในพระบรมราชูปถัมภ์ ไปประกอบการพิจาณาด้วย แล้วส่งให้คณะกรรมการประสานงานสภาผู้แทนราษฎรพิจารณา ก่อนเสนอรัฐสภาต่อไป โดยให้แจ้งประธานรัฐสภาทราบด้วยว่าร่างพระราชบัญญัติดังกล่าวได้ตราขึ้นเพื่อดําเนินการตามหมวด 16 การปฏิรูปประเทศ ด้านกระบวนการยุติธรรม ของรัฐธรรมนูญแห่งราชอาณาจักรไทย
2. รับทราบแผนในการจัดทํากฎหมายลําดับรอง กรอบระยะเวลา และกรอบสาระสําคัญของกฎหมายลําดับรองที่ออกตามร่างพระราชบัญญัติดังกล่าว ตามที่สํานักงานศาลยุติธรรมเสนอ
3. ให้สํานักงานศาลยุติธรรมรับความเห็นของกระทรวงดิจิทัลเพื่อเศรษฐกิจและสังคม สํานักงาน ก.พ.ร. สํานักงานสภาพัฒนาการเศรษฐกิจและสังคมแห่งชาติ สํานักงานคณะกรรมการกฤษฎีกา และสภาทนายความ ในพระบรมราชูปถัมภ์ ไปพิจารณาดําเนินการต่อไปด้วย
ทั้งนี้ ร่างพระราชบัญญัติที่สํานักงานศาลยุติธรรมเสนอ เป็นการแก้ไขเพิ่มเติมประมวลกฎหมายวิธีพิจารณาความอาญาเพื่อให้การพิจารณาและสืบพยานของศาลในกรณีที่เกิดภัยพิบัติสาธารณะหรือมีเหตุจําเป็นอย่างยิ่งเพื่อความปลอดภัย สามารถดําเนินการจัดให้มีการถ่ายทอดภาพและเสียงในลักษณะการประชุมทางจอภาพโดยคู่ความหรือพยานอยู่นอกศาลได้ เมื่อจําเลยยินยอมและศาลเห็นสมควร แต่ต้องไม่เป็นที่เสียหายหรือก่อให้เกิดความไม่เป็นธรรมต่อจําเลย จะทําให้กระบวนพิจารณาคดีของศาลในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) รวมทั้งกรณีที่เกิดภัยพิบัติสาธารณะหรือมีเหตุจําเป็นอย่างยิ่งเพื่อความปลอดภัย เป็นไปด้วยความรวดเร็ว ก่อให้เกิดความสะดวกแก่คู่ความและพยาน ไม่เกิดความล่าช้าและผลกระทบต่อสิทธิเสรีภาพของประชาชนและความปลอดภัยของสังคม อันเป็นการเพิ่มประสิทธิภาพในการอํานวยความยุติธรรมให้กับประชาชน
สาระสําคัญของร่างพระราชบัญญัติ
1. กําหนดให้ในกรณีที่เกิดภัยพิบัติสาธารณะหรือมีเหตุจําเป็นเพื่อความปลอดภัยเมื่อจําเลยยินยอมและศาลเห็นสมควร การพิจารณาและสืบพยานอาจดําเนินการโดยจัดให้มีการถ่ายทอดภาพและเสียงในลักษณะการประชุมทางจอภาพโดยคู่ความหรือพยานอยู่นอกศาลได้ แต่ต้องไม่เป็นที่เสียหายหรือก่อให้เกิดความไม่เป็นธรรมต่อจําเลย ทั้งนี้ ตามหลักเกณฑ์และวิธีการที่กําหนดในข้อบังคับประธานศาลฎีกา และให้ถือว่าการดําเนินการดังกล่าวเป็นการพิจารณาและสืบพยานในห้องพิจารณาของศาล
2. กําหนดให้ข้อบังคับของประธานศาลฎีกาตามข้อ 1. ต้องให้หลักประกันอย่างเพียงพอในการพิจารณาคดีโดยเปิดเผย การติดต่อสื่อสารระหว่างจําเลยกับทนายความเป็นการเฉพาะตัว และต้องคํานึงถึงบุคคลที่กฎหมายให้ความคุ้มครองหรือดูแลเป็นพิเศษ
2. เรื่อง ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะเข็มวิทยฐานะ และครุยประจําตําแหน่งของมหาวิทยาลัยราชภัฏนครปฐม (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏนครปฐม (ฉบับที่ ..) พ.ศ. .... ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
สาระสําคัญของร่างพระราชกฤษฎีกา
เป็นการแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชาครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏนครปฐม (ฉบับที่ 3) พ.ศ. 2558 เพื่อกําหนดปริญญาในสาขาวิชาและอักษรย่อสําหรับสาขาวิชาสาธารณสุขศาสตร์ รวมทั้งสีประจําสาขาวิชาดังกล่าว ซึ่งสภามหาวิทยาลัยราชภัฏนครปฐมได้มีมติเห็นชอบด้วยแล้ว
3. เรื่อง การดําเนินการของสํานักงานคณะกรรมการส่งเสริมการลงทุนตามมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย
คณะรัฐมนตรีมีมติเห็นชอบดังนี้
1. เห็นชอบตามที่สํานักงานคณะกรรมการส่งเสริมการลงทุนเสนอ
2. เห็นชอบในหลักการร่างระเบียบสํานักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทํางาน (ฉบับที่ ..) พ.ศ. .... ตามที่สํานักงานคณะกรรมการส่งเสริมการลงทุนเสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา แล้วดําเนินการต่อไปได้
3. เห็นชอบในหลักการร่างประกาศสํานักงานคณะกรรมการส่งเสริมการลงทุน ที่ ป. ../ .... เรื่อง หลักเกณฑ์และเงื่อนไข สําหรับการตรวจลงตราประเภทคนอยู่ชั่วคราวเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย (Long-Term Resident Visa) และร่างประกาศสํานักงานคณะกรรมการส่งเสริมการลงทุน ที่ ป. ../.... เรื่อง หลักเกณฑ์และเงื่อนไข สําหรับการตรวจลงตราประเภทคนอยู่ชั่วคราวเป็นกรณีพิเศษ (Smart Visa) รวม 2 ฉบับ ตามที่สํานักงานคณะกรรมการส่งเสริมการลงทุนเสนอ และให้ดําเนินการต่อไปได้
ทั้งนี้ สํานักงานคณะกรรมการส่งเสริมการลงทุน (สกท.) เสนอว่า
1. โดยที่สถานการณ์การแพร่ระบาดของโรคติดเชื้อไวรัสโคโรนา 2019 ยังคงมีอยู่อย่างต่อเนื่องและส่งผลกระทบต่อเศรษฐกิจโดยรวมของประเทศ รัฐบาลจึงได้มีมติคณะรัฐมนตรีวันที่ 14 กันยายน 2564 โดยกําหนดให้มีมาตรการกระตุ้นเศรษฐกิจและการลงทุน เพื่อดึงดูดคนต่างด้าวที่มีศักยภาพสูงเข้ามาพํานักในไทย เพื่อให้เกิดการขับเคลื่อนเศรษฐกิจในภาพรวม เพื่อให้เกิดการลงทุน การหมุนเวียนของเศรษฐกิจ มีการใช้จ่ายภายในประเทศเพิ่มขึ้น ผู้ประกอบการในธุรกิจที่เกี่ยวข้องมีรายได้อย่างต่อเนื่อง ซึ่งจะส่งผลดีแก่ประชาชนและแรงงานไทย และยังทําให้ไทยมีบุคลากรที่มีความรู้ความเชี่ยวชาญในด้านต่าง ๆ ก่อให้เกิดประโยชน์ต่อการพัฒนาเศรษฐกิจของประเทศในระยะยาว
2. ประกอบกับสํานักงานส่งเสริมเศรษฐกิจสร้างสรรค์ได้ประสานงานมายัง สกท. เพื่อขอให้บุคลากรกองถ่ายภาพยนตร์ต่างประเทศสามารถใช้บริการที่ศูนย์บริการวีซ่าและใบอนุญาตทํางาน ตามระเบียบสํานักนายกรัฐมนตรีว่าด้วยการจัดตั้งศูนย์วีซ่าและใบอนุญาตทํางาน พ.ศ. 2540 และที่แก้ไขเพิ่มเติมได้ เพื่ออํานวยความสะดวกแก่กองถ่ายภาพยนตร์ต่างประเทศซึ่งเป็นกลุ่มที่มีการใช้จ่ายสูง รวมทั้งสนับสนุนการส่งเสริมอํานาจละมุน (Soft Power) ของไทยด้วย
3. สกท.พิจารณาแล้วเห็นว่า เพื่อให้เป็นไปตามมติคณะรัฐมนตรี วันที่ 14 กันยายน 2564 จึงได้ดําเนินการปรับปรุงประกาศและระเบียบที่เกี่ยวข้อง พร้อมทั้งกําหนดกระบวนการบูรณาการการทํางานและมอบหมายภารกิจต่าง ๆ ให้แก่หน่วยงานที่เกี่ยวข้องดําเนินการต่อไป โดย สกท. ได้ประชุมหารือกับหน่วยงานที่เกี่ยวข้อง เพื่อพิจารณาความเหมาะสมในการกําหนดรายละเอียดต่าง ๆ ตามร่างประกาศและร่างระเบียบ รวม 3 ฉบับแล้ว สรุปได้ดังนี้
3.1 การดําเนินการเพื่อรองรับมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทยภายใต้ Long-Term Resident Visa สกท. ได้จัดทําร่างประกาศและระเบียบ รวม 3 ฉบับ พร้อมทั้งกระบวนการดําเนินการรับรองคุณสมบัติ การขอรับการตรวจลงตรา และการขยายระยะเวลาการอยู่ในราชอาณาจักร ดังนี้
3.1.1 ร่างประกาศสํานักงานคณะกรรมการส่งเสริมการลงทุน เรื่อง หลักเกณฑ์และเงื่อนไข สําหรับการตรวจลงตราประเภทคนอยู่ชั่วคราวเป็นกรณีพิเศษตามมาตรการกระตุ้นเศรษฐกิจและ การลงทุนโดยการดึงดูดคนต่างด้าวที่มีศักยภาพสูงสู่ประเทศไทย (Long-Term Resident Visa : LTR) โดยกําหนดสาระสําคัญให้เป็นไปตามหลักการตามมติคณะรัฐมนตรี วันที่ 14 กันยายน 2564 ซึ่ง สกท. ได้กําหนดรายละเอียดเพิ่มเติมเพื่อให้เกิดความชัดเจนในทางปฏิบัติและให้ครอบคลุมประเภทคนอยู่ชั่วคราวเป็นกรณีพิเศษ (Smart Visa) บางกลุ่มด้วย สําหรับหลักเกณฑ์เงินลงทุนขั้นต่ําในประเทศไทย สกท. จะพิจารณาถึงเงินลงทุนในปัจจุบันของชาวต่างชาติด้วย เพื่อรองรับชาวต่างชาติที่ได้ลงทุนในประเทศไทยไปแล้ว และยังรักษาการลงทุนเหล่านั้นไว้อยู่ สรุปสาระสําคัญได้ดังนี้
(1) ปรับปรุงการยื่นคําขอที่ต้องแสดงหลักฐานกรณีประกันสุขภาพ ให้สามารถใช้สิทธิประกันสังคม หรือเงินฝากในบัญชีในประเทศไทยหรือในต่างประเทศไม่น้อยกว่า 100,000 เหรียญสหรัฐ ซึ่งถือครองมาแล้วไม่น้อยกว่า 12 เดือน นับถึงวันที่ยื่นคําขอ เป็นหลักฐานแทนกรมธรรม์ประกันสุขภาพของเอกชนได้ พร้อมทั้งลดมูลค่าความคุ้มครองของกรมธรรม์ประกันสุขภาพซึ่งคุ้มครองค่ารักษาพยาบาลในประเทศไทยเป็นไม่น้อยกว่า 50,000 เหรียญสหรัฐ เพื่อไม่ก่อให้เกิดภาระมากเกินความจําเป็นแก่ผู้ยื่นคําขอที่อยู่ในระบบประกันสังคมที่ให้ความคุ้มครองค่ารักษาพยาบาลในประเทศไทย รวมทั้งเพื่อเป็นการอํานวยความสะดวกให้แก่คนต่างด้าวซึ่งเป็นผู้สูงอายุ เนื่องจากบริษัทประกันอาจปฏิเสธการขายกรมธรรม์ประกันสุขภาพแก่ผู้สูงอายุ ซึ่งมูลค่าความคุ้มครอง 50,000 เหรียญสหรัฐนั้นถือว่าสูงกว่าเงื่อนไขที่กําหนดสําหรับการตรวจลงตราประเภทอื่นที่คล้ายคลึงกัน เช่น การตรวจลงตราประเภทคนอยู่ชั่วคราว รหัส 0 – X พํานักระยะยาว 10 ปี (Non - Immigrant Visa “O – X” Long Stay) ซึ่งกําหนดให้คนต่างชาติต้องมีกรมธรรม์ประกันสุขภาพ โดยมีจํานวนเงินเอาประกันภัยสําหรับค่ารักษาพยาบาลในกรณีผู้ป่วยนอกไม่น้อยกว่า 40,000 บาท และในกรณีผู้ป่วยในไม่น้อยกว่า 400,000 บาท
หลักเกณฑ์ตามมติคณะรัฐมนตรี
(14 กันยายน 2564)
หลักเกณฑ์ตามร่างประกาศ สกท.ฯ ที่ปรับปรุง
· การยื่นคําขอ LTR ต้องมีประกันสุขภาพคุ้มครองค่ารักษาพยาบาลในไทยจากบริษัทประกันที่ได้รับการรับรอง ไม่น้อยกว่า 100,000 เหรียญสหรัฐขึ้นไป ตลอดระยะเวลาถือวีซ่า
· การยื่นคําขอ LTR ต้องแสดงกรมธรรม์ประกันสุขภาพซึ่งคุ้มครองค่ารักษาพยาบาลในไทยไม่น้อยกว่า 50,000 เหรียญสหรัฐซึ่งมีระยะเวลาคุ้มครองคงเหลือไม่น้อยกว่า 10 เดือน ณ วันที่ออกหนังสือรับรองคุณสมบัติ หรือสิทธิประกันสังคมซึ่งคุ้มครองค่ารักษาพยาบาลในประเทศไทย หรือเงินฝากในบัญชีในประเทศไทยหรือในต่างประเทศ ไม่น้อยกว่า
100,000 เหรียญสหรัฐ ซึ่งถือครองมาแล้วไม่น้อยกว่า 12 เดือน นับถึงวันที่ยื่นคําขอ
· ในกรณีมีผู้ติดตามต้องแสดงหลักฐานเงินฝากในบัญชี จะต้องแสดงเงินฝากเพิ่มขึ้นในบัญชีในไทยหรือในต่างประเทศในนามของผู้ยื่นคําขอหลักหรือในนามของผู้ติดตามเอง ไม่น้อยกว่า 25,000 เหรียญสหรัฐต่อคน ซึ่งถือครองมาแล้วไม่น้อยกว่า 12 เดือน นับถึงวันที่ยื่นคําขอ
(2) ปรับปรุงคุณสมบัติของกลุ่มที่ต้องการทํางานจากประเทศไทย (Work-from-Thailand Professional) โดยปรับปรุงหลักเกณฑ์คุณสมบัติของบริษัทนายจ้างในต่างประเทศ เพื่อลดความซ้ําซ้อนและลดการใช้ดุลยพินิจของเจ้าหน้าที่ในการพิจารณาเลือกใช้หลักเกณฑ์ตามประเภทของคนต่างชาติ
หลักเกณฑ์ตามมติคณะรัฐมนตรี
(14 กันยายน 2564)
หลักเกณฑ์ตามร่างประกาศ สกท.ฯ ที่ปรับปรุง
ทํางานกับนายจ้างในต่างประเทศ ซึ่งต้องมีลักษณะแบ่งเป็น 2 กรณีขึ้นอยู่กับประเภทผู้ขอ ดังนี้
· สําหรับประเภท Digital Nomad:
- บริษัทจดทะเบียนในตลาดหลักทรัพย์ หรือ
- บริษัทเอกชนที่ดําเนินงานมาอย่างน้อย 3 ปี และมีรายได้รวมมากกว่า 50 ล้านเหรียญสหรัฐในช่วง 3 ปีที่ผ่านมา
· สําหรับประเภท Corporate Program:
- มีประสบการณ์ทํางานกับบริษัทใด ๆ ที่มีรายได้รายปีละมากกว่า 1 พันล้านเหรียญ
· ทํางานกับนายจ้างในต่างประเทศ ซึ่งมีลักษณะใดลักษณะหนึ่ง ต่อไปนี้
- บริษัทจดทะเบียนในตลาดหลักทรัพย์ หรือ
- บริษัทมีการดําเนินงานมาแล้ว ไม่น้อยกว่า 3 ปี และมีรายได้รวมกันในระยะเวลา 3 ปี ไม่น้อยกว่า150 ล้านเหรียญสหรัฐ นับถึงวันที่ยื่นคําขอ
(3) ปรับปรุงคุณสมบัติของกลุ่มผู้มีทักษะเชี่ยวชาญพิเศษ (High-Skilled Professional) โดยปรับปรุงการกําหนดกลุ่มเป้าหมายให้มีความชัดเจน ให้ครอบคลุมผู้เชี่ยวชาญที่เข้ามาทํางานในสถาบันฝึกอบรมเฉพาะทางสถาบันอุดมศึกษา สถาบันวิจัยและหน่วยงานภาครัฐ พร้อมทั้งกําหนดคุณสมบัติด้านรายได้และประสบการณ์ให้มีความยืดหยุ่นสําหรับผู้ที่จบการศึกษาระดับสูงด้านวิทยาศาสตร์และเทคโนโลยี มีความรู้ความเชี่ยวชาญในสายงาน บุคลากรทักษะสูงที่มีความจําเป็นสําหรับสถาบันอุดมศึกษาหรือสถาบันวิจัยหรือสถาบันฝึกอบรมเฉพาะทางของรัฐ หรือหน่วยงานภาครัฐผู้ที่สําเร็จการศึกษาระดับปริญญาเอกหรือเทียบเท่าขึ้นไป รวมถึงผู้เชี่ยวชาญด้านวิทยาศาสตร์และเทคโนโลยีที่เกษียณอายุแล้ว
หลักเกณฑ์ตามมติคณะรัฐมนตรี
(14 กันยายน 2564)
หลักเกณฑ์ตามร่างประกาศ สกท.ฯ ที่ปรับปรุง
1. ผู้มีประสบการณ์ทํางานและทักษะสูง และจะเข้ามาทํางานในไทยให้แก่บริษัทในอุตสาหกรรมเป้าหมายต้องเป็นไปตามพระราชบัญญัติการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย พ.ศ. 2560 หรือผู้เชี่ยวชาญหรือนักวิจัยที่จะเข้ามาทํางานในหน่วยงานรัฐ หรือเข้ามาเป็นอาจารย์มหาวิทยาลัย
2. มีรายได้ส่วนบุคคล (เงินเดือนหรือรายได้จากการลงทุน) ปีละ 80,000 เหรียญสหรัฐ ในช่วง 2 ปีที่ผ่านมา หรือ
3. มีรายได้ส่วนบุคคลปีละ 40,000 เหรียญสหรัฐ หากสําเร็จการศึกษาระดับปริญญาโทขึ้นไป และมีประสบการณ์ทํางานอย่างน้อย 5 ปีในอุตสาหกรรมเป้าหมาย
1. ผู้เชี่ยวชาญที่มีสัญญาจ้างหรือสัญญาบริการกับกิจการในประเทศ หรือกิจการในต่างประเทศโดยได้รับมอบหมายให้เข้ามาทํางานในไทยหรือผู้เชี่ยวชาญซึ่งแสดงหลักฐานการทํางานให้กับสถาบันอุดมศึกษา สถาบันวิจัย หรือสถาบันฝึกอบรมเฉพาะทาง หรือหน่วยงานภาครัฐในประเทศ และต้องเป็นการทํางานในกิจการที่อยู่ในอุตสาหกรรมเป้าหมาย
2. มีรายได้เฉลี่ยไม่น้อยกว่า 80,000 เหรียญสหรัฐต่อปีในระยะเวลา 2 ปีก่อนวันที่ยื่นคําขอ หรือ
3. ในกรณีผู้ยื่นคําขอแสดงหลักฐานการสําเร็จการศึกษาระดับปริญญาโทหรือเทียบเท่าขึ้นไปในสาขาด้านวิทยาศาสตร์หรือเทคโนโลยี หรือมีความรู้ความเชี่ยวชาญในสายงานซึ่งจะเข้ามาทํางานในไทย ต้องแสดงหลักฐานการมีรายได้ส่วนบุคคลเฉลี่ยไม่น้อยกว่า 40,000 เหรียญสหรัฐต่อปีในระยะเวลา 2 ปีก่อนวันที่ยื่นคําขอ
ทั้งนี้ ในกรณีผู้เชี่ยวชาญด้านวิทยาศาสตร์และเทคโนโลยีที่เกษียณอายุแล้วสามารถแสดงหลักฐานการมีรายได้ส่วนบุคคล เฉลี่ยไม่น้อยกว่า 40,000 เหรียญสหรัฐต่อปีในระยะเวลา 2 ปีก่อนการเกษียณโดยอนุโลมได้ หรือ
4. ในกรณีผู้ยื่นคําขอแสดงหลักฐานการเข้ามาทํางานในสถาบันอุดมศึกษาของรัฐ สถาบันวิจัยของรัฐ สถาบันฝึกอบรมเฉพาะทางของรัฐ หรือหน่วยงานภาครัฐ ได้รับการยกเว้นไม่ต้องแสดงหลักฐานรายได้ขั้นต่ํา
5. มีประสบการณ์การทํางานในอุตสาหกรรมเป้าหมายไม่น้อยกว่า 5 ปีในห้วงระยะเวลา 10 ปีที่ผ่านมา นับถึงวันที่ยื่นคําขอ ยกเว้นผู้ที่เข้ามาทํางานในสถาบันอุดมศึกษาของรัฐ หรือสถาบันวิจัยของรัฐหรือสถาบันฝึกอบรมเฉพาะทางของรัฐ หรือหน่วยงานภาครัฐ หรือผู้ที่สําเร็จการศึกษาระดับปริญญาเอกหรือเทียบเท่าขึ้นไป
3.1.2 ร่างระเบียบสํานักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทํางาน (ฉบับที่ 7) พ.ศ. .... โดยกําหนดเพิ่มเติมให้ผู้พํานักระยะยาวและผู้ติดตาม ร่วมถึงบุคลากรกองถ่ายภาพยนตร์ต่างประเทศมีสิทธิใช้บริการที่ศูนย์บริการวีซ่าและใบอนุญาตทํางาน และกําหนดให้เลขาธิการ สกท. มีอํานาจในการแต่งตั้งผู้อํานวยการและผู้ช่วยผู้อํานวยการศูนย์บริการวีซ่าฯ กําหนดให้ศูนย์บริการวีซ่าฯ มีอํานาจในการแก้ไขและยกเลิกตราประทับที่ได้รับจากสํานักงานตรวจคนเข้าเมืองในพื้นที่รับผิดชอบอื่น รวมทั้งแก้ไขและยกเลิกการตรวจลงตราจากสถานเอกอัครราชทูตและสถานกงสุลใหญ่ในต่างประเทศได้
3.1.3 กําหนดกระบวนการรับรองคุณสมบัติ และกระบวนการอื่น ๆ ที่เกี่ยวข้อง โดยการบูรณาการการทํางานระหว่างหน่วยงานเพื่อให้เกิดประสิทธิภาพ และสร้างความชัดเจนให้แก่คนต่างชาติและเจ้าหน้าที่พนักงานที่เกี่ยวข้อง ดังนี้
(1) การดําเนินการรับรองคุณสมบัติและการขอรับการตรวจลงตราอนุญาตให้อยู่ในราชอาณาจักร โดยหลังจากศูนย์บริการวีซ่าฯ (One Stop Service Center for Visa and Work Permit: OSS) ภายใต้ สกท. รับคําขอรับรองคุณสมบัติที่คนต่างด้าวยื่นผ่านช่องทางออนไลน์ที่ สกท. กําหนด ให้ศูนย์บริการวีซ่าฯ ส่งคําขอรับรองคุณสมบัติพร้อมหลักฐานที่ครบถ้วนสมบูรณ์ไปยังหน่วยงานที่เกี่ยวข้องเพื่อดําเนินการต่อไป
(2) การขยายระยะเวลาการอยู่ในราชอาณาจักรหลังจากครบกําหนดเวลาอนุญาตสูงสุดไม่เกิน 5 ปี โดยคนต่างด้าวซึ่งประสงค์จะขออยู่ในราชอาณาจักรต่อไปอีกภายหลังจากที่ครบกําหนดเวลาอนุญาตในครั้งแรก จะต้องดําเนินการยื่นคําขอต่อศูนย์บริการวีซ่าฯ ผ่านช่องทางที่ สกท. กําหนด ก่อนการอนุญาตเดิมสิ้นสุด โดยเป็นการยื่นเอกสารหลักฐานเพื่อยืนยันสถานภาพและเงื่อนไขสําคัญ เช่น การลงทุนขั้นต่ําในประเทศไทย สถานะการจ้าง
3.2 การปรับปรุงมาตรการการตรวจลงตราประเภทคนอยู่ชั่วคราวเป็นกรณีพิเศษ (Smart Visa) สกท. ได้แก้ไขร่างประกาศ สกท. พร้อมทั้งปรับปรุงการรับรองคุณสมบัติ ดังนี้
3.2.1 ร่างประกาศสํานักงานคณะกรรมการส่งเสริมการลงทุน เรื่อง หลักเกณฑ์และเงื่อนไข สําหรับการตรวจลงตราประเภทคนอยู่ชั่วคราวเป็นกรณีพิเศษ (Smart Visa) โดยยังคงหลักเกณฑ์ประเภท คุณสมบัติ และเงื่อนไขเดิมของ Smart Visa ตามมติคณะรัฐมนตรี (6 พฤศจิกายน 2561) ที่เห็นชอบการปรับปรุงคุณสมบัติ หลักเกณฑ์ และสิทธิประโยชน์ ภายใต้การตรวจลงตราประเภทคนอยู่ชั่วคราวเป็นกรณีพิเศษ (Smart Visa)1 เพื่อดึงดูดผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้นให้เข้ามาในประเทศไทย ตามที่ สกท. เสนอ โดยในครั้งนี้ สกท. จะปรับปรุงร่างประกาศ สกท. เพื่อเพิ่มทางเลือกให้แก่ผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้นที่ไม่มีความจําเป็นต้องพํานักระยะยาวในประเทศไทย โดยมีอุตสาหกรรมเป้าหมายเดิมของ Smart Visa อุตสาหกรรมเป้าหมายตามพระราชบัญญัติการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย พ.ศ. 2560 และเพิ่มเติมอุตสาหกรรมอื่น ๆ ที่มีศักยภาพสูงในอนาคต สรุปสาระสําคัญได้ดังนี้
หลักเกณฑ์เดิม ตามประกาศ สกท. ที่ ป.12/2561 เรื่อง คุณสมบัติ หลักเกณฑ์ และเงื่อนไข
สําหรับการตรวจลงตราประเภทคนอยู่ชั่วคราว
เป็นกรณีพิเศษ (Smart Visa)
หลักเกณฑ์ตามร่างประกาศ สกท.ฯ ที่ปรับปรุง
1. อุตสาหกรรมยานยนต์สมัยใหม่
2. อุตสาหกรรมอิเล็กทรอนิกส์อัจฉริยะ
3. อุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ
4. อุตสาหกรรมการเกษตรและเทคโนโลยีชีวภาพ
5. อุตสาหกรรมอาหารแห่งอนาคต
6. อุตสาหกรรมระบบอัตโนมัติและหุ่นยนต์
7. อุตสาหกรรมการบินและโลจิสติกส์
8. อุตสาหกรรมเชื้อเพลิงชีวภาพและเคมีชีวภาพ
9. อุตสาหกรรมดิจิทัล
10. อุตสาหกรรมการแพทย์ครบวงจร
11. การบริการด้านการระงับข้อพิพาททางเลือก
12. การพัฒนาทรัพยากรมนุษย์ด้านวิทยาศาสตร์และเทคโนโลยี
13. การบริหารจัดการสิ่งแวดล้อมและพลังงานทดแทน
1. อุตสาหกรรมยานยนต์
2. อุตสาหกรรมอิเล็กทรอนิกส์
3. อุตสาหกรรมการท่องเที่ยวระดับคุณภาพ
4. อุตสาหกรรมการเกษตร อาหารและเทคโนโลยีชีวภาพ
5. อุตสาหกรรมระบบอัตโนมัติและหุ่นยนต์
6. อุตสาหกรรมขนส่งและโลจิสติกส์
7. อุตสาหกรรมปิโตรเคมีและเคมีภัณฑ์
8. อุตสาหกรรมดิจิทัล
9. อุตสาหกรรมการแพทย์
10. อุตสาหกรรมการป้องกันประเทศ
11. อุตสาหกรรมที่สนับสนุนเศรษฐกิจหมุนเวียน (Circular Economy) โดยตรงและมีนัยสําคัญ เช่นการผลิตเชื้อเพลิงจากขยะ การบริหารจัดการทรัพยากรน้ํา เป็นต้น
12. อุตสาหกรรมอากาศยานและอวกาศ
13. การพัฒนาทรัพยากรมนุษย์ด้านวิทยาศาสตร์และเทคโนโลยี
14. การบริหารจัดการสิ่งแวดล้อมและพลังงานทดแทน
15. การบริหารเทคโนโลยี นวัตกรรม และ Startup
Ecosystem
16. การพัฒนาเทคโนโลยีเป้าหมาย
17. ศูนย์กลางธุรกิจระหว่างประเทศ (International
Business Center-IBC)
18. การบริการด้านการระงับข้อพิพาททางเลือก
3.2.2 การปรับปรุงการรับรองคุณสมบัติ Smart Visa บางประการของหน่วยงานที่เกี่ยวข้อง ซึ่งเป็นการดําเนินการที่สืบเนื่องจากมติคณะรัฐมนตรี (6 พฤศจิกายน 2561) โดยให้ สกท. วางระบบการติดตามและประเมินผลการดําเนินงาน เพื่อใช้ในการปรับปรุงโครงการให้เป็นไปอย่างมีประสิทธิภาพมากขึ้นในอนาคต ซึ่งมติคณะรัฐมนตรีดังกล่าวได้มอบหมายหน่วยงานที่เกี่ยวข้องแล้ว โดยการปรับปรุงการรับรองคุณสมบัติ Smart Visa จะเป็นไปในทิศทางเดียวกันกับมาตรการ Long-Term Resident Visa โดยจะยกเว้นหรือยกเลิกการดําเนินการที่ไม่จําเป็น เพื่อเพิ่มประสิทธิภาพการดําเนินการและลดระยะเวลาการพิจารณารับรองคุณสมบัติ Smart Visa สรุปสาระสําคัญได้ดังนี้
การรับรองคุณสมบัติเดิม
การรับรองคุณสมบัติที่ สกท. เสนอปรับปรุง
1. กระทรวงการต่างประเทศ (กต.) ตรวจสอบประวัติอาชญากรรมและพฤติการณ์
2. กรมการจัดหางาน ตรวจสอบว่าไม่เป็นการทํางานต้องห้ามตามกฎหมาย
3. สํานักงานพัฒนาวิทยาศาสตร์และเทคโนโลยีแห่งชาติ (สวทช.) สํานักงานส่งเสริมเศรษฐกิจดิจิทัลสํานักงานคณะกรรมการวิจัยแห่งชาติ (วช.) สถาบันวิจัยวิทยาศาสตร์และเทคโนโลยีแห่งประเทศไทย (วว.) รับรองคุณสมบัติผู้เชี่ยวชาญ
4. สํานักงานนวัตกรรมแห่งชาติ (องค์การมหาชน) สํานักงานส่งเสริมเศรษฐกิจดิจิทัล รับรองอุตสาหกรรมเป้าหมาย
5. การรับรองคุณสมบัติประเด็นอื่น ๆ ตามประกาศสกท. ที่ ป. 13/2561 เรื่อง วิธีปฏิบัติเกี่ยวกับการยื่นขอรับรองคุณสมบัติสําหรับคนต่างด้าวที่ประสงค์จะยื่นขอรับการตรวจลงตราประเภทคนอยู่ชั่วคราวเป็นกรณีพิเศษ (Smart Visa)
1. กต. ประสานงานกับสํานักข่าวกรองแห่งชาติในการตรวจสอบประวัติและพฤติการณ์ที่เป็นภัยต่อประเทศ เฉพาะกรณีคนต่างชาติในกลุ่มสัญชาติเฝ้าระวังหรือกรณีที่มีข้อสงสัย
2. กรมการจัดหางานตรวจสอบว่าไม่เป็นการทํางานต้องห้ามตามกฎหมาย ในกรณีที่ไม่ปรากฏชัดแจ้งว่าตําแหน่งหรือหน้าที่ของคนต่างชาติเข้าข่ายเป็นงานหรืออาชีพต้องห้ามสําหรับคนต่างด้าวหรือไม่
3. สวทช. สํานักงานส่งเสริมเศรษฐกิจดิจิทัล วช. วว. หรือหน่วยงานที่เกี่ยวข้องอื่น ๆ รับรองคุณสมบัติผู้เชี่ยวชาญ ในกรณีที่หลักฐานการศึกษาหรือประสบการณ์ทํางานไม่ปรากฏอย่างชัดแจ้งว่าคนต่างชาติเป็นผู้มีทักษะหรือความเชี่ยวชาญหรือไม่
4. สกท. รับรองอุตสาหกรรมเป้าหมาย
5. การรับรองคุณสมบัติประเด็นอื่น ๆ ตามประกาศ
สกท. ที่ ป. 13/2561 เรื่อง วิธีปฏิบัติเกี่ยวกับการยื่นขอรับรองคุณสมบัติสําหรับคนต่างด้าวที่ประสงค์จะยื่นขอรับการตรวจลงตรา ประเภทคนอยู่ชั่วคราวเป็นกรณีพิเศษ (Smart Visa)
4. ทั้งนี้ เมื่อได้มีการแก้ไขปรับปรุงหลักเกณฑ์ เงื่อนไข และคุณสมบัติที่เกี่ยวข้องกับการออก Smart Visa พร้อมทั้งกําหนดกระบวนการบูรณาการการทํางานและมอบหมายภารกิจต่าง ๆ ให้แก่หน่วยงานที่เกี่ยวข้องตามข้อ 3 แล้ว กระทรวงมหาดไทย (มท.) สํานักงานตรวจคนเข้าเมือง (สตม.) และ สกท. จะดําเนินการแก้ไขประกาศและคําสั่งที่เกี่ยวกับการอนุญาตให้คนต่างด้าวบางจําพวกเข้ามาในราชอาณาจักรเป็นกรณีพิเศษสําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น เพื่อให้ครอบคลุมอุตสาหกรรมเป้าหมายและวิธีการรับรองคุณสมบัติที่กําหนดข้างต้น
สาระสําคัญของร่างระเบียบและร่างประกาศ
1. ร่างระเบียบสํานักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทํางาน (ฉบับที่ 7) พ.ศ. .... (ร่างระเบียบฯ) มีสาระสําคัญเป็นการแก้ไขเพิ่มเติมระเบียบสํานักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทํางาน พ.ศ. 2540 โดยกําหนดให้ (1) ผู้พํานักระยะยาวและผู้ติดตาม รวมถึงบุคลากรกองถ่ายภาพยนตร์ต่างประเทศมีสิทธิใช้บริการที่ศูนย์บริการวีช่าฯ (2) กําหนดให้เลขาธิการ สกท. มีอํานาจในการแต่งตั้งผู้อํานวยการและผู้ช่วยผู้อํานวยการศูนย์บริการวีซ่าฯ และ (3) กําหนดให้ศูนย์บริการวีซ่าฯ มีอํานาจในการแก้ไขและยกเลิกตราประทับที่ได้รับจาก สตม. ในพื้นที่รับผิดชอบอื่น และการแก้ไขและยกเลิกการตรวจลงตราจากสถานเอกอัครราชทูตและสถานกงสุลใหญ่ในต่างประเทศได้
2. ร่างประกาศสํานักงานคณะกรรมการส่งเสริมการลงทุน ที่ ป. ../.... เรื่อง หลักเกณฑ์และเงื่อนไข สําหรับการตรวจลงตราประเภทคนอยู่ชั่วคราวเป็นกรณีพิเศษ ตามมาตรการกระตุ้นเศรษฐกิจและการลงทุน โดยการดึงดูดชาวต่างชาติที่มีศักยภาพสูงสู่ประเทศไทย (Long-Term Resident Visa) มีสาระสําคัญเป็นการกําหนดหลักเกณฑ์ วิธีการ เงื่อนไข และคุณสมบัติของคนต่างด้าว ที่จะขอรับการออกวีซ่าประเภทผู้พํานักระยะยาว สรุปได้ดังนี้
2.1 กําหนดหลักเกณฑ์และเงื่อนไขสําหรับการตรวจลงตราประเภทคนอยู่ชั่วคราวเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย (Long-Term Resident Visa) ของคนต่างด้าว [ประชากรโลกผู้มีความมั่งคั่งสูง (Wealthy Global Citizen) ผู้เกษียณอายุจากต่างประเทศ (Wealthy Pensioner) ผู้ที่ต้องการทํางานจากประเทศไทย (Work-From-Thailand Professional) และผู้มีทักษะเชี่ยวชาญพิเศษ (High-Skilled Professional) และผู้ติดตามซึ่งเป็นคู่สมรสและบุตรโดยชอบด้วยกฎหมายของคนต่างด้าวดังกล่าว] และแก้ไขเพิ่มเติมในบางประเด็น เช่น ผู้ยื่นคําขอ
1) ต้องแสดงกรมธรรม์ประกันสุขภาพซึ่งคุ้มครองค่ารักษาพยาบาลในประเทศไทยไม่น้อยกว่า 50,000 เหรียญสหรัฐซึ่งมีระยะเวลาคุ้มครองคงเหลือไม่น้อยกว่า 10 เดือน ณ วันที่ออกหนังสือรับรองคุณสมบัติ หรือสิทธิประกันสังคมซึ่งคุ้มครองค่ารักษาพยาบาลในประเทศไทย หรือเงินฝากในบัญชีในประเทศไทยหรือในต่างประเทศ ไม่น้อยกว่า 100,000 เหรียญสหรัฐ ซึ่งถือครองมาแล้วไม่น้อยกว่า 12 เดือนนับถึงวันที่ยื่นคําขอ
2) ต้องแสดงหลักฐานการมีรายได้ส่วนบุคคลขั้นต่ํา เช่น มีรายได้ส่วนบุคคล เฉลี่ยไม่น้อยกว่า 80,000 เหรียญสหรัฐต่อปี ในระยะเวลา 2 ปีก่อนวันที่ยื่นคําขอ
3) ต้องแสดงสัญญาจ้างหรือสัญญาบริการกับกิจการในประเทศ หรือกับกิจการในต่างประเทศ
4) ต้องแสดงหลักฐานการมีประสบการณ์การทํางานในอุตสาหกรรมเป้าหมาย ไม่น้อยกว่า 5 ปีในห้วงระยะเวลา 10 ปีนับถึงวันที่ยื่นคําขอ ยกเว้นผู้ที่เข้ามาทํางานในสถาบันอุดมศึกษาของรัฐ หรือสถาบันวิจัยของรัฐ หรือสถาบันฝึกอบรมเฉพาะทางของรัฐ หรือหน่วยงานภาครัฐ หรือผู้ที่สําเร็จการศึกษาระดับปริญญาเอกหรือเทียบเท่าขึ้นไป
2.2 กําหนดให้คนต่างด้าวที่มีคุณสมบัติตามข้อ 2.1 และได้รับสิทธิเข้ามาอยู่ในราชอาณาจักรเป็นการชั่วคราวและสิทธิอื่น ๆ ต้องปฏิบัติตามหลักเกณฑ์ วิธีการและเงื่อนไขตามที่ มท. สตม. และหน่วยงานอื่นของรัฐที่เกี่ยวข้องประกาศกําหนด
3. ร่างประกาศสํานักงานคณะกรรมการส่งเสริมการลงทุน ที่ ป. ../ .... เรื่องหลักเกณฑ์และเงื่อนไข สําหรับการตรวจลงตราประเภทคนอยู่ชั่วคราวเป็นกรณีพิเศษ (Smart Visa) (ร่างประกาศฯ) มีสาระสําคัญเป็นการกําหนดหลักเกณฑ์และเงื่อนไข การรับรองคุณสมบัติผู้มีสิทธิขอ Smart Visa สําหรับการตรวจลงตราประเภทคนอยู่ชั่วคราวเป็นกรณีพิเศษ โดยยกเลิกประกาศ สกท. ที่ ป.12/2561 ลงวันที่ 18 ธันวาคม 2561 เรื่อง คุณสมบัติ หลักเกณฑ์ และเงื่อนไข สําหรับการตรวจลงตราประเภทคนอยู่ชั่วคราวเป็นกรณีพิเศษ (Smart Visa) และออกประกาศฉบับใหม่ โดยยังคงประเภท คุณสมบัติ และเงื่อนไขเดิมของ Smart Visa ตามที่คณะรัฐมนตรีได้มีมติเมื่อวันที่ 6 พฤศจิกายน 2561 และเพิ่มประเภทอุตสาหกรรมเป้าหมายให้ครอบคลุมอุตสาหกรรมเป้าหมายเดิมของ Smart Visa และอุตสาหกรรมเป้าหมายตามพระราชบัญญัติการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย พ.ศ. 2560 รวมทั้งอุตสาหกรรมอื่น ๆ ที่มีศักยภาพสูงในอนาคต สรุปได้ดังนี้
3.1 กําหนดคุณสมบัติคนต่างด้าว (ผู้ประกอบการวิสาหกิจเริ่มต้นนักลงทุน และผู้เชี่ยวชาญทักษะสูง ซึ่งประสงค์จะทํางาน ลงทุน จัดตั้งหรือประกอบธุรกิจในประเทศไทยในอุตสาหกรรมเป้าหมาย ตามที่ สกท. กําหนด และผู้ติดตามซึ่งเป็นคู่สมรสและบุตรที่ชอบด้วยกฎหมายของคนต่างด้าวดังกล่าว) ที่ประสงค์จะยื่นขอรับรองคุณสมบัติเพื่อขอรับการตรวจลงตราประเภทคนอยู่ชั่วคราวเป็นกรณีพิเศษ (Smart Visa) ต้องมีคุณสมบัติและเงื่อนไขตามที่ สกท. กําหนด เช่น
1) ต้องเป็นผู้เชี่ยวชาญด้านวิทยาศาสตร์และเทคโนโลยีที่ได้รับการรับรองความเชี่ยวชาญด้านวิทยาศาสตร์และเทคโนโลยีในอุตสาหกรรมเป้าหมายโดยหน่วยงานในเครือข่ายของศูนย์บุคลากรทักษะสูง (Strategic Talent Center: STC) หรือหน่วยงานที่เกี่ยวข้อง
2) ต้องมีการลงทุนโดยตรงในนามของผู้ขอไม่น้อยกว่า 20 ล้านบาท ในกิจการที่ใช้เทคโนโลยีเป็นฐานในกระบวนการผลิตหรือการให้บริการ หรือในบริษัทเงินร่วมลงทุน
3.2 กําหนดให้คนต่างด้าวที่มีคุณสมบัติตามข้อ 3.1 (ยกเว้นคู่สมรสและบุตรของคนต่างด้าวที่เป็นผู้ประกอบการวิสาหกิจเริ่มต้นที่ขอรับอนุญาตระยะเวลาไม่เกิน 6 เดือน) ได้รับสิทธิเข้ามาอยู่ในราชอาณาจักรเป็นการชั่วคราวและสิทธิอื่น ๆ ตามที่มีการอนุญาตให้คนต่างด้าว บางจําพวกเข้ามาอยู่ในราชอาณาจักรเป็นกรณีพิเศษ สําหรับผู้ประกอบการวิสาหกิจเริ่มต้น นักลงทุน และผู้เชี่ยวชาญทักษะสูง โดยต้องปฏิบัติตามหลักเกณฑ์ วิธีการ และเงื่อนไขตามที่ มท. สตม. และหน่วยงานอื่นของรัฐที่เกี่ยวข้องประกาศกําหนด
____________________
1 วีซ่าประเภทพิเศษที่กําหนดให้แก่ชาวต่างชาติที่เข้ามาทํางานในอุตสาหกรรมเป้าหมาย (10 S - Curve) จํานวน 10 อุตสาหกรรม เพื่อดึงดูดบุคลากรทักษะสูงและนักลงทุนที่จะมีส่วนช่วยเร่งการพัฒนาอุตสาหกรรมเป้าหมายของประเทศ ตอบสนองการขับเคลื่อนทางเศรษฐกิจและนโยบายประเทศไทย 4.0 รวมทั้งส่งเสริมให้เกิดการถ่ายทอดเทคโนโลยีและองค์ความรู้แก่บุคลากรชาวไทยทั้งในภาครัฐและภาคเอกชน โดย สกท. ได้เปิดให้บริการ Smart Visa ตั้งแต่วันที่ 1 ก.พ. 61 [ทั้งนี้ ตามมติ ครม. (6 พ.ย. 61) ยังคงหลักเกณฑ์ที่กําหนดให้คนต่างชาติ (ผู้ได้รับสิทธิ) ต้องไม่ทํางานต้องห้าม ตามที่กฎหมายกําหนดไว้เช่นเดิมและมีการเพิ่มอุตสาหกรรมเป้าหมาย อีก 3 อุตสาหกรรม ได้แก่ (1) การบริการด้านการระงับข้อพิพาททางเลือก (2) การพัฒนาทรัพยากรมนุษย์ด้านวิทยาศาสตร์และเทคโนโลยี และ (3) การบริหารจัดการสิ่งแวดล้อมและพลังงานทดแทน]
4. เรื่อง ร่างพระราชบัญญัติประกันสังคม (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างพระราชบัญญัติประกันสังคม (ฉบับที่ ..) พ.ศ. .... ตามที่กระทรวงแรงงาน (รง.) เสนอ และให้ส่งสํานักงานคณะกรรมการกฤษฎีกาตรวจพิจารณาโดยรับความเห็นหน่วยงานไปประกอบการพิจารณา แล้วดําเนินการต่อไปได้
สาระสําคัญของร่างพระราชบัญญัติ
แก้ไขหลักเกณฑ์ วิธีการได้มาของคณะกรรมการประกันสังคม คุณสมบัติและลักษณะต้องห้ามของกรรมการประกันสังคม กรรมการการแพทย์ และกรรมการอุทธรณ์แก้ไขวาระการดํารงตําแหน่งของคณะกรรมการประกันสังคม ที่ปรึกษาและคณะกรรมการการแพทย์แก้ไขเพิ่มเติมให้คณะกรรมการประกันสังคมมีหน้าที่และอํานาจเกี่ยวกับการบริหารพนักงานและลูกจ้าง รวมทั้งการจําหน่ายหนี้สูญจากบัญชีลูกหนี้ แก้ไขเพิ่มเติมเงื่อนไขการเป็นผู้ประกันตนตามมาตรา 33 และมาตรา 39 กําหนดหลักเกณฑ์และเงื่อนไขของผู้ประกันตนเกี่ยวกับสิทธิการได้รับประโยชน์ทดแทนกรณีสิ้นสภาพการเป็นลูกจ้าง การให้ผู้รับบํานาญสามารถกลับเข้าเป็นผู้ประกันตนสิทธิได้รับเงินสงเคราะห์การหยุดงานเพื่อการคลอดบุตรโดยเป็นการเหมาจ่าย รวมทั้งการแก้ไขเพิ่มเติมเกี่ยวกับอัตราการได้รับเงินทดแทนจากการขาดรายได้ของผู้ประกันตนที่ทุพพลภาพ ประโยชน์ทดแทนในกรณีชราภาพ หลักเกณฑ์การรับเงินบํานาญชราภาพ และหลักเกณฑ์การได้รับประโยชน์ทดแทนในกรณีว่างงาน กําหนดมาตรการการลงโทษทางอาญาแก่นายจ้าง รายละเอียดดังนี้
1. แก้ไขหลักเกณฑ์ วิธีการได้มาของคณะกรรมการประกันสังคมในส่วนของผู้แทนฝ่ายนายจ้างและผู้แทนฝ่ายผู้ประกันตนให้เป็นไปตามหลักเกณฑ์และวิธีการที่รัฐมนตรีประกาศกําหนดโดยความเห็นชอบของคณะรัฐมนตรี การกําหนดคุณสมบัติและลักษณะต้องห้ามของกรรมการประกันสังคม กรรมการการแพทย์ และกรรมการอุทธรณ์ แก้ไขวาระการดํารงตําแหน่งของคณะกรรมการประกันสังคมที่ปรึกษา และคณะกรรมการการแพทย์ให้มีเพียงวาระเดียว และแก้ไขอํานาจในการแต่งตั้งคณะอนุกรรมการของคณะกรรมการตรวจสอบเพื่อให้มีความชัดเจนมากขึ้น
2. แก้ไขเพิ่มเติมให้คณะกรรมการประกันสังคมมีอํานาจในการวางระเบียบเกี่ยวกับการรับเงิน การจ่ายเงิน การเก็บรักษาเงินของกองทุน และการจําหน่ายหนี้สูญจากบัญชีลูกหนี้และวางระเบียบและกําหนดข้อบังคับว่าด้วยการบริหารงานบุคคลของพนักงานและลูกจ้างของสํานักงาน
3. แก้ไขเพิ่มเติมเงื่อนไขของการเป็นผู้ประกันตน ดังนี้
3.1 กําหนดให้ลูกจ้างซึ่งอายุไม่ต่ํากว่า 15 ปีบริบูรณ์และจากเดิมอายุไม่เกิน 60 ปี เป็น อายุไม่เกิน 65 ปี หรืออายุขั้นสูงตามที่กําหนดในพระราชกฤษฎีกาเป็นผู้ประกันตน เพื่อให้แรงงานกลุ่มผู้สูงอายุได้รับความคุ้มครองในระบบประกันสังคม
3.2 กําหนดให้ผู้ที่เคยเป็นผู้ประกันตนตามมาตรา 33 โดยจ่ายเงินสมทบมาแล้ว จากเดิม ไม่น้อยกว่า 12 เดือน เป็น ไม่น้อยกว่า 48 เดือน และต่อมาความเป็นผู้ประกันตนได้สิ้นสุดลง ถ้าผู้นั้นประสงค์จะเป็นผู้ประกันตนต่อไป ให้แสดงความจํานงต่อสํานักงานตามระเบียบที่เลขาธิการกําหนดภายใน 6 เดือนนับแต่วันสิ้นสุดความเป็นผู้ประกันตนเพื่อปรับเงื่อนไขในส่วนของระยะเวลาการส่งเงินสมทบของผู้ประกันตนที่ต้องการมาสมัครเข้าเป็นผู้ประกันตนตามมาตรา 39 ให้เหมาะสม
4. แก้ไขการคํานวณเงินเพิ่มค้างชําระเงินสมทบของผู้ประกันตนตามมาตรา 39 โดยผู้ประกันตนซึ่งไม่ส่งเงินสมทบหรือส่งไม่ครบจํานวนภายในเวลาที่กฎหมายกําหนด ต้องจ่ายเงินเพิ่มในอัตราร้อยละสองต่อเดือนของจํานวนเงินสมทบที่ยังมิได้นําส่งหรือของจํานวนเงินสมทบที่ยังขาดอยู่นับแต่วันถัดจากวันที่ต้องนําส่งเงินสมทบ จากเดิมสําหรับเศษของเดือนถ้าถึงสิบห้าวันหรือกว่านั้นให้นับเป็นหนึ่งเดือน ถ้าน้อยกว่านั้นให้ปัดทิ้ง เป็น ทั้งนี้ เงินเพิ่มที่คํานวณได้ต้องไม่เกินจํานวนเงินสมทบที่ต้องจ่าย เพื่อให้การคํานวณเงินเพิ่มค้างชําระเงินสมทบมีความชัดเจนและเป็นธรรมต่อผู้ประกันตน
5. แก้ไขหลักเกณฑ์เกี่ยวกับสิทธิได้รับประโยชน์ทดแทนจากกองทุนของผู้ประกันตน
5.1 กําหนดเพิ่มเติมให้ผู้ประกันตนที่สิ้นสภาพการเป็นลูกจ้างที่ได้ส่งเงินสมทบครบตามเงื่อนเวลา และภายหลังการสิ้นสภาพเป็นผู้ประกันตนมาตรา 33 ได้รับประโยชน์ทดแทนในกรณีสงเคราะห์บุตรต่อไปอีก 6 เดือน (จากเดิม ผู้ประกันตนที่สิ้นสภาพจะได้รับประโยชน์ทดแทน 4 กรณี คือ กรณีเจ็บป่วย กรณีทุพพลภาพ กรณีคลอดบุตร และกรณีตาย) เพื่อขยายความคุ้มครองให้ผู้ประกันตนได้รับมากขึ้น
5.2 กําหนดเพิ่มเติมให้ผู้ประกันตนซึ่งเป็นผู้รับบํานาญชราภาพประสงค์จะเป็นผู้ประกันตนต่อไปให้แสดงความจํานงต่อสํานักงานตามระเบียบที่เลขาธิการกําหนดภายใน 6 เดือนนับแต่วันสิ้นสุดความเป็นผู้ประกันตน และให้นําส่งเงินสมทบเพื่อให้มีสิทธิได้รับประโยชน์ทดแทน 3 กรณี คือ กรณีประสบอันตรายหรือเจ็บป่วย กรณีทุกพลภาพและกรณีตายโดยสิทธิดังกล่าวไม่สามารถโอนกันได้และไม่อยู่ในความรับผิดแห่งการบังคับคดีและในกรณีที่ตรวจสอบแล้วพบว่าผู้ประกันตนหรือบุคคลซึ่งมีสิทธิมีหนี้อันเกิดจากการดําเนินการตามพระราชบัญญัตินี้ ให้ สปส. มีสิทธิหักเงินประโยชน์ทดแทนที่ผู้ประกันตนหรือผู้มีสิทธิมีหนี้ค้างชําระกลับเข้ากองทุน (จากเดิม ผู้ประกันตนซึ่งเป็นผู้รับบํานาญชราภาพไม่สามารถสมัครเป็นผู้ประกันตนอีกได้) เพื่อให้ผู้ที่สิ้นสุดความเป็นผู้ประกันตนมีสิทธิได้รับทั้งเงินบํานาญชราภาพรายเดือน และสิทธิประโยชน์ดังกล่าว
6. แก้ไขเพิ่มเติมให้ผู้ประกันตนมีสิทธิได้รับเงินสงเคราะห์การหยุดงานเพื่อการคลอดบุตรไม่เกินสองครั้ง เป็นการเหมาจ่ายในอัตราครั้งละร้อยละห้าสิบของค่าจ้าง จากเดิม 90 วัน เป็นเวลา 98 วัน หรือระยะเวลาตามที่กําหนดในกฎกระทรวง เพื่อกําหนดให้ผู้ประกันตนมีสิทธิได้รับเงินสงเคราะห์การหยุดงานเพื่อการคลอดบุตรเพิ่มขึ้น
7. แก้ไขเพิ่มเติมให้ผู้ประกันตนทุพพลภาพอันมิใช่จากการทํางานมีสิทธิได้รับเงินทดแทนการขาดรายได้กรณีทุพพลภาพ จากเดิม ร้อยละ 50 ของค่าจ้าง เป็น ร้อยละ 70 ของค่าจ้าง เพื่อกําหนดให้ผู้ประกันตนมีสิทธิได้รับเงินทดแทนการขาดรายได้กรณีทุพพลภาพเพิ่มขึ้น
8. แก้ไขเพิ่มเติมประเภทของประโยชน์ทดแทนในกรณีชราภาพเพิ่มขึ้น ได้แก่ 1) เงินเลี้ยงชีพรายเดือน เรียกว่า เงินบํานาญชราภาพ 2) เงินบําเหน็จที่จ่ายให้ครั้งเดียว เรียกว่า เงินบําเหน็จชราภาพ และ 3) เงินที่จ่ายให้ก่อนรับเงินบํานาญชราภาพ เรียกว่า “เงินบํานาญจ่ายล่วงหน้า” (จากเดิม กําหนดประโยชน์ทดแทนในกรณีชราภาพไว้ 2 ประเภท คือเงินบํานาญชราภาพ และเงินบําเหน็จชราภาพ) เพื่อกําหนดให้ผู้ประกันตนที่มีสิทธิได้รับเงินบํานาญชราภาพก่อนที่จะได้รับนั้น สามารถมีสิทธิได้รับเงินก้อนส่วนหนึ่งก่อนได้
9. แก้ไขเพิ่มเติมให้ผู้ประกันตนที่จ่ายเงินสมทบมาแล้วไม่น้อยกว่า 180 เดือนมีสิทธิเลือกได้รับเงินบํานาญชราภาพหรือเงินบําเหน็จชราภาพ ตั้งแต่เดือนถัดจากเดือนที่อายุครบ 55 ปีบริบูรณ์ และกําหนดเพิ่มเติมให้ผู้ประกันตนสามารถยื่นขอรับเงินกรณีชราภาพบางส่วนออกมาก่อน หรือสามารถนําไปเป็นหลักประกันการกู้เงินกับสถาบันการเงิน (จากเดิม กําหนดให้ผู้รับประกันตนที่ส่งงินสมทบมาแล้วไม่น้อยกว่า 180 เดือน มีสิทธิได้รับเงินบํานาญชราภาพเท่านั้น และผู้ประกันตนไม่สามารถยื่นขอรับเงินกรณีชราภาพบางส่วนออกมาก่อนหรือสามารถนําหลักประกันมาใช้ได้)
10. กําหนดเพิ่มเติมให้ผู้ประกันตนซึ่งมีสิทธิได้รับประโยชน์ทดแทนในกรณีชราภาพถึงแก่ความตายก่อนที่จะได้รับประโยชน์ทดแทน หรือผู้รับเงินบํานาญชราภาพถึงแก่ความตายภายใน 60 เดือนนับแต่เดือนที่มีสิทธิได้รับเงินบํานาญชราภาพ ให้สํานักงานหักเงินชราภาพของผู้ประกันตนซึ่งมีหน้าที่ต้องชําระอันเกิดจากการดําเนินการที่นําเงินชราภาพบางส่วนไปเป็นหลักประกันกับสถาบันการเงินไว้เพื่อส่งใช้กองทุนก่อนในกรณีมีเงินชราภาพเหลืออยู่ และเมื่อหักเงินดังกล่าวแล้วเหลือเท่าไรให้ทายาทของผู้นั้นซึ่งมีชีวิตอยู่ในวันที่ผู้ประกันตน หรือผู้รับเงินบํานาญชราภาพถึงแก่ความตายมีสิทธิได้รับเงินบําเหน็จชราภาพ ทั้งนี้ ตามหลักเกณฑ์ วิธีการ เงื่อนไข อัตรา และการหักส่วนลดเงินบําเหน็จหรือบํานาญชราภาพที่จะได้รับตามที่กําหนดในกฎกระทรวง (เดิม มิได้กําหนดให้สํานักงานประกันสังคมสามารถหักเงินชราภาพได้)
11. กําหนดเพิ่มเติมให้ผู้ประกันตนมีสิทธิได้รับประโยชน์ทดแทนในกรณีว่างงานต่อเมื่อผู้ประกันตนได้จ่ายเงินสมทบมาแล้วไม่น้อยกว่า 6 เดือนและต้องอยู่ภายในระยะเวลา 15 เดือนก่อนการว่างงานและจะต้องมิใช่ผู้ได้รับหรือเคยได้รับประโยชน์ทดแทนในกรณีชราภาพ และมีอายุไม่เกิน 60 ปีบริบูรณ์ (เดิม กําหนดให้ผู้ประกันตนที่มีอายุเกิน 55 ปีบริบูรณ์ได้รับสิทธิได้รับประโยชน์ทดแทนกรณีชราภาพเท่านั้น) เพื่อให้ผู้ประกันตนที่มีอายุเกิน 55 ปีบริบูรณ์แต่ไม่ถึง 60 ปีบริบูรณ์และที่ยังคงทํางานได้สามารถมีสิทธิได้รับประโยชน์ทดแทนในกรณีว่างงานตามหลักเกณฑ์ที่กําหนดไว้เสียก่อนที่จะได้ประโยชน์ทดแทนกรณีชราภาพเพื่อให้ได้รับประโยชน์ทดแทนใดประโยชน์ทดแทนหนึ่งให้แล้วเสร็จก่อน
12. แก้ไขมาตรการการลงโทษทางอาญาแก่นายจ้าง ดังนี้
12.1 กําหนดให้นายจ้างซึ่งไม่ยื่นแบบรายการต่อสํานักงานภายในกําหนดเวลา หรือไม่แจ้งเป็นหนังสือต่อสํานักงานขอให้เปลี่ยนแปลงหรือแก้ไขเพิ่มเติมรายการภายในกําหนดเวลา หรือไม่ยื่นแบบรายการแสดงการส่งเงินสมทบภายในกําหนดเวลา ต้องระวางโทษจําคุกไม่เกิน 6 เดือนหรือปรับไม่เกิน 20,000 บาท หรือทั้งจําทั้งปรับ (เดิม กําหนดให้นายจ้างที่มีเจตนาไม่ยื่นแบบรายงานหรือไม่แจ้งเป็นหนังสือมีความผิด)
12.2 กําหนดให้นายจ้างผู้ใดยื่นแบบรายการ หรือแจ้งขอเปลี่ยนแปลงหรือแก้ไขเพิ่มเติมรายการ หรือยื่นแบบรายการแสดงการส่งเงินสมทบ อันเป็นเท็จ ต้องระวางโทษจําคุกไม่เกิน 6 เดือนหรือปรับไม่เกิน 20,000 บาท หรือทั้งจําทั้งปรับ
13. กําหนดให้มีบทเฉพาะกาล
13.1 กําหนดให้ให้คณะกรรมการประกันสังคมซึ่งดํารงตําแหน่งอยู่ในวันก่อนวันที่พระราชบัญญัตินี้ใช้บังคับ ยังคงปฏิบัติหน้าที่อยู่ต่อไปจนกว่าจะมีการแต่งตั้งคณะกรรมการประกันสังคมตามมาตรา 8 แห่งพระราชบัญญัติประกันสังคม พ.ศ. 2533 ซึ่งแก้ไขเพิ่มเติมโดยพระราชบัญญัตินี้ ทั้งนี้ ต้องไม่เกิน 180 วันนับแต่วันที่พระราชบัญญัตินี้ใช้บังคับ
13.2 กําหนดให้บรรดากฎกระทรวง ระเบียบ หรือประกาศที่ได้ออกตามพระราชบัญญัติประกันสังคม พ.ศ. 2533 และที่แก้ไขเพิ่มเติม ที่ใช้บังคับอยู่ในวันก่อนวันที่พระราชบัญญัตินี้ใช้บังคับ ให้ยังคงใช้บังคับได้ต่อไปเท่าที่ไม่ขัดหรือแย้งกับพระราชบัญญัตินี้ จนกว่าจะมีกฎกระทรวง ระเบียบ หรือประกาศที่ออกตามพระราชบัญญัติประกันสังคม พ.ศ. 2533 ซึ่งแก้ไขเพิ่มเติมโดยพระราชบัญญัตินี้ใช้บังคับ
5. เรื่อง ร่างพระราชกฤษฎีกาจัดตั้งสถาบันบริหารจัดการธนาคารที่ดิน (องค์การมหาชน) (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาจัดตั้งสถาบันบริหารจัดการธนาคารที่ดิน (องค์การมหาชน) (ฉบับที่ ..) พ.ศ. .... ตามที่สถาบันบริหารจัดการธนาคารที่ดิน (องค์การมหาชน) (บจธ.) เสนอ และให้ส่งสํานักงานคณะกรรมการกฤษฎีกาตรวจพิจารณาโดยให้ บจธ. ส่งผลการประประเมินของคณะกรรมการพัฒนาและส่งเสริมองค์การมหาชน (กพม.) ให้สํานักงานคณะกรรมการกฤษฎีกาเพื่อประกอบการตรวจพิจารณาด้วย
สาระสําคัญ
เป็นการแก้ไขบทบัญญัติในการยุบเลิกสถาบันบริหารจัดการธนาคารที่ดิน (องค์การมหาชน) โดยให้ขยายระยะเวลาดําเนินการออกไปอีก และให้ยุบเลิกเมื่อ “ครบระยะเวลา 3 ปี นับแต่เมื่อพ้นวันที่ 7 มิถุนายน 2565”
6. เรื่อง ร่างประกาศกระทรวงการคลัง เรื่อง การยกเว้นอากร ลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก (ฉบับที่ ...)
คณะรัฐมนตรีมีมติเห็นชอบร่างประกาศกระทรวงการคลัง เรื่อง การยกเว้นอากร ลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก (ฉบับที่ ...) ตามที่กระทรวงการคลังเสนอ เพื่อกระทรวงการคลังจะได้ดําเนินการออกประกาศกระทรวงการคลังให้มีผลใช้บังคับต่อไป
สาระสําคัญ
กระทรวงการคลัง โดยกรมศุลกากร ได้ดําเนินการยกร่างประกาศกระทรวงการคลัง เรื่อง การยกเว้นอากร ลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก (ฉบับที่ ...) ซึ่งมีสาระสําคัญในการลดอัตราอากรนําเข้าสําหรับสินค้าข้าวโพดเลี้ยงสัตว์ภายใต้ WTO ในโควตา ตามประเภทย่อย 1005.90.99 รหัสย่อย 71 จากเดิมอัตราในโควตาร้อยละ 20 เป็นอัตราอากรในโควตาร้อยละ 0 ระหว่างเดือนพฤษภาคม - กรกฎาคม 2565
ประโยชน์ที่ได้รับจากการลดอัตราอากรและยกเว้นอากรศุลกากร
(1) บรรเทาปัญหาต้นทุนวัตถุดิบอาหารสัตว์ในช่วงที่ผลผลิตข้าวโพดเลี้ยงสัตว์ในประเทศไม่เพียงพอ
(2) สนับสนุนการบริหารวัตถุดิบให้มีปริมาณเพียงพอกับความต้องการใช้ในประเทศ
(3) ส่งเสริมมาตรการดูแลคุ้มครองเกษตรกรและทุกฝ่ายที่เกี่ยวข้องในระบบอุตสาหกรรม
7. เรื่อง ร่างประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูงสู่ประเทศไทย
คณะรัฐมนตรีมีมติเห็นชอบร่างประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูงสู่ประเทศไทย ของกระทรวงมหาดไทย ที่คณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรี คณะที่ 4 ตรวจพิจารณาแล้ว และให้ดําเนินการต่อไปได้
สาระสําคัญของร่างประกาศกระทรวงมหาดไทย
1. กําหนดประเภทการตรวจลงตรา สําหรับผู้พํานักระยะยาวขึ้นมาใหม่ โดยเป็นการตรวจลงตราประเภทคนอยู่ชั่วคราวเป็นกรณีพิเศษ ประเภทผู้พํานักระยะยาว (long - term resident visa : LTR Visa) โดยมีอายุการตรวจลงตรา 10 ปี
2. กําหนดคุณสมบัติของคนต่างด้าว ที่ได้รับสิทธิการตรวจลงตราประเภท LTR Visa รวมถึงผู้ติดตามของคนต่างด้าว (คู่สมรสและบุตรที่ชอบด้วยกฎหมายซึ่งมีอายุไม่เกิน 20 ปี จํานวนไม่เกิน 4 คน)4 กลุ่มเป้าหมาย ได้แก่
2.1 กลุ่มประชากรผู้มีความมั่งคั่งสูง (Wealthy global citizen)
2.2 กลุ่มผู้เกษียณอายุจากต่างประเทศ (Wealth pensioner)
2.3 กลุ่มที่ต้องการทํางานจากประเทศไทย (Work - from - Thailand professional)
2.4 กลุ่มผู้เชี่ยวชาญพิเศษ (High - skilled professional)
ทั้งนี้ คนต่างด้าวดังกล่าวต้องมีคุณสมบัติและไม่มีลักษณะต้องห้ามตามหลักเกณฑ์และเงื่อนไขที่ สกท. ประกาศกําหนดโดยความเห็นชอบของคณะรัฐมนตรี
3. กําหนดวิธีการยื่นคําขอหนังสือรองรับคุณสมบัติ โดยกําหนดให้ดําเนินการทางอิเล็กทรอนิกส์เป็นหลัก (เดิม ไม่ได้กําหนดไว้) ในกรณีที่ไม่สามารถดําเนินการได้หรือมีเหตุอื่นทําให้ไม่สามารถดําเนินการทางอิเล็กทรอนิกส์ได้ ให้ยื่นคําขอ ณ สกท. หรือสถานเอกอัครราชทูตหรือสถานกงสุลใหญ่ของไทยในต่างประเทศ หรือสถานที่หรือวิธีการอื่นที่ สกท. กําหนด
4. กําหนดหลักเกณฑ์การยื่นคําขอรับการตรวจลงตรา (long - term resident visa : LTR Visa) โดยกําหนดให้คนต่างด้าวได้รับหนังสือรับรองคุณสมบัติตามข้อ 3 แล้ว ให้คนต่างด้าวยื่นคําขอรับการตรวจลงตราประเภทคนอยู่ชั่วคราวเป็นกรณีพิเศษ ประเภทผู้พํานักระยะยาว (long - term resident visa : LTR Visa) โดยสามารถยื่นขอรับการตรวจลงตราได้จากสถานเอกอัครราชทูตหรือสถานกงสุลใหญ่ของไทยในต่างประเทศ หรือจาก สตม. สําหรับใช้ได้ไม่จํากัดจํานวนครั้ง ภายในอายุการใช้งานการตรวจลงตรา 10 ปี โดยต้องยื่นขอรับการตรวจลงตราภายใน 60 วัน นับแต่วันที่ได้รับหนังสือรับรอง
5. กําหนดให้คนต่างด้าวและผู้ติดตามของคนต่างด้าวที่ได้รับ LTR Visa เสียค่าธรรมเนียมการตรวจลงตราครั้งเดียวในอัตรา 50,000 บาท (เดิม กําหนดให้คนต่างด้าวและผู้ติดตามเสียค่าธรรมเนียมการตรวจลงตราในอัตราครั้งเดียว 100,000 บาท)
6. การแจ้งที่พัก คนต่างด้าวและผู้ติดตามจะต้องแจ้งข้อมูลที่พักต่อพนักงานเจ้าหน้าที่ตามกฎหมายว่าด้วยคนเข้าเมืองเมื่อพํานักในราชอาณาจักรทุก 1 ปี นับแต่วันที่ได้รับอนุญาต
7. การอนุญาตให้ทํางาน เมื่อคนต่างด้าวได้รับอนุญาตให้อยู่ในราชอาณาจักร คนต่างด้าวที่ประสงค์จะทํางานสามารถยื่นคําขอใบอนุญาตทํางานตามกฎหมายว่าด้วยการบริหารจัดการการทํางานของคนต่างด้าว
8. การขอเปลี่ยนประเภทวีซ่า หากคนต่างด้าวและผู้ติดตามซึ่งได้รับ LTR Visa มีความประสงค์จะขอรับการตรวจลงตราเพื่ออยู่ในราชอาณาจักรด้วยวัตถุประสงค์อื่นให้สามารถกระทําได้ โดยให้เป็นไปตามหลักเกณฑ์ วิธีการ และเงื่อนไขที่ สตม. กําหนด
9. การเพิกถอนวีซ่า คนต่างด้าวจะถูกเพิกถอนวีซ่า LTR เมื่อไม่ปฏิบัติตามประกาศกระทรวงมหาดไทยนี้ และคุณสมบัติไม่เป็นไปตามหลักเกณฑ์ที่กําหนด
ทั้งนี้ กําหนดให้ประกาศฉบับนี้มีผลใช้บังคับเมื่อพ้น 90 วัน นับแต่วันประกาศในราชกิจจานุเบกษาเป็นต้นไป
เศรษฐกิจ – สังคม
8. เรื่อง การเข้าร่วมโครงการประกันรายได้เกษตรกรผู้ปลูกมันสําปะหลัง ปี 2563/64 ของเกษตรกรที่มีวันเพาะปลูกก่อน 1 เมษายน 2563 และเก็บเกี่ยวหลังวันที่ 1 ธันวาคม 2563 (เพิ่มเติม)
คณะรัฐมนตรีมีมติรับทราบและเห็นชอบตามที่กระทรวงพาณิชย์ (พณ.) เสนอ ดังนี้
1. รับทราบความคืบหน้าผลการดําเนินการโครงการประกันรายได้เกษตรกรผู้ปลูกมันสําปะหลัง (โครงการประกันรายได้ฯ) และมาตรการคู่ขนาน
2. ขอทบทวนมติคณะรัฐมนตรีเมื่อวันที่ 25 ตุลาคม 2564 จากเดิม เห็นชอบการให้สิทธิเกษตรกรกลุ่มที่แจ้งปลูกตั้งแต่ 1 ตุลาคม 2562 - 31 มีนาคม 2563 และมีช่วงเก็บเกี่ยวตั้งแต่ 8 - 12 เดือน รวมทั้งยังไม่เคยได้รับสิทธิในโครงการประกันรายได้ฯ ปี 2562/63 จํานวนเกษตรกรรวมทั้งสิ้น 84,186 ครัวเรือน พื้นที่ 856,578 ไร่ เข้าร่วมโครงการประกันรายได้ฯ ปี 2563/64 เป็น ให้สิทธิเกษตรกรกลุ่มที่แจ้งปลูกตั้งแต่ 1 ตุลาคม 2562 - 31 มีนาคม 2563 และมีช่วงเก็บเกี่ยวตั้งแต่ 8 - 12 เดือน (เก็บเกี่ยวหลังวันที่ 1 ธันวาคม 2563) และไม่ซ้ําแปลงที่มีสิทธิตามโครงการประกันรายได้ฯ ปี 2563/64 จํานวน 204,334 ครัวเรือน ตามที่กรมส่งเสริมการเกษตรได้มีการตรวจสอบสิทธิแล้ว โดยมีจํานวนเกษตรกรที่เพิ่มขึ้นอีก 120,148 ครัวเรือน ประมาณการวงเงินชดเชย ที่เพิ่มขึ้น 1,191.18 ล้านบาท ภายใต้กรอบวงเงินที่คณะรัฐมนตรีได้อนุมัติไว้เมื่อวันที่ 18 สิงหาคม 2563
สาระสําคัญของเรื่อง
พณ. รายงานว่า
1. ภายหลังจากที่คณะรัฐมนตรีได้มีมติวันที่ 25 ตุลาคม 2564 กรมส่งเสริมการเกษตรได้ตรวจสอบสิทธิเกษตรกรที่มีสิทธิตามมติคณะรัฐมนตรีดังกล่าว โดยกรมส่งเสริมการเกษตรได้ตรวจสอบและยืนยันข้อมูลจํานวนเกษตรกร 120,148 ครัวเรือน ประมาณการวงเงินชดเชย 1,191.18 ล้านบาท
2. ในการประชุมคณะกรรมการนโยบายและบริหารจัดการมันสําปะหลัง (นบมส.) ครั้งที่ 1/2565 [รองนายกรัฐมนตรี (นายจุรินทร์ ลักษณวิศิษฏ์) เป็นประธาน] เมื่อวันที่ 28 กุมภาพันธ์ 2565 ที่ประชุมมีมติ ดังนี้
2.1 รับทราบผลการดําเนินโครงการประกันรายได้ฯ และมาตรการคู่ขนาน ปี 2563/64 และ ปี 2564/65 ดังนี้
มติที่ประชุม นบมส.
รายละเอียด
ปี 2563/64
ปี 2564/65
1) รับทราบผลการดําเนินโครงการประกันรายได้ฯ ปี 2563/64 และ ปี 2564/65
คณะอนุกรรมการกํากับดูแลและกําหนดเกณฑ์กลางอ้างอิงโครงการประกันรายได้เกษตรกรผู้ปลูก มันสําปะหลังได้พิจารณากําหนดเกณฑ์กลางอ้างอิงและชดเชยส่วนต่างตามโครงการประกันรายได้เกษตรกรผู้ปลูกมันสําปะหลัง ปี 2563/64 ทั้งสิ้น 12 งวด โดย ธ.ก.ส. โอนเงินให้เกษตรกรแล้ว จํานวน 549,986 ครัวเรือน (ไม่นับซ้ํา) จํานวนเงิน 3,652.15 ล้านบาท (ร้อยละ 38.16 ของวงเงินจ่ายชดเชยทั้งหมด)
คณะอนุกรรมการกํากับดูแลและกําหนดเกณฑ์กลางอ้างอิงโครงการประกันรายได้เกษตรกรผู้ปลูกมันสําปะหลังได้พิจารณากําหนดเกณฑ์กลางอ้างอิงและชดเชยส่วนต่างตามโครงการประกันรายได้เกษตรกรผู้ปลูกมันสําปะหลัง ปี 2564/65 แล้ว 4 งวด ไม่มีการจ่ายเงินชดเชยส่วนต่างให้เกษตรกร เนื่องจากราคาเกณฑ์กลางอ้างอิงทั้ง 4 งวดสูงกว่าราคาเป้าหมาย (กิโลกรัมละ 2.5 บาท)
2) รับทราบผลการดําเนินมาตรการคู่ขนาน ปี 2563/64 และ ปี 2564/65
2.1) โครงการเพิ่มประสิทธิภาพการเพาะปลูกมันสําปะหลัง
2.1) มีการจ่ายเงินกู้จํานวน 1,913 ราย เป็นเงิน 269.78 ล้านบาท คิดเป็น ร้อยละ 38.26 ของเกษตรกรเป้าหมาย 5,000 ราย
2.1) มีการจ่ายเงินกู้จํานวน 212 สัญญา จํานวนเงิน 40.79 ล้านบาท คิดเป็น ร้อยละ 7.07 ของเกษตรกรเป้าหมาย 3,000 ราย
2.2) โครงการสินเชื่อเพื่อรวบรวมมันสําปะหลังและสร้างมูลค่าเพิ่มโดยสถาบันเกษตรกร
2.2) มีการจ่ายเงินกู้จํานวน 18 ราย เป็นเงิน 168.7 ล้านบาท คิดเป็น 0.067 ล้านตัน (จากเป้าหมาย 0.6 ล้านตัน)
2.2) มีการจ่ายเงินกู้จํานวน 4 สัญญา จํานวนเงิน 54.6 ล้านบาท คิดเป็นผลผลิตประมาณ 0.027 ล้านตัน
2.3) โครงการชดเชยดอกเบี้ยในการเก็บสต็อกมันสําปะหลัง
มีผู้เข้าร่วมโครงการจํานวน 75 ราย ปริมาณเก็บสต็อกสูงสุดเดือนมีนาคม 2564 ปริมาณผลิตภัณฑ์รวม 0.97 ล้านตัน ขณะนี้อยู่ระหว่างการชดเชยดอกเบี้ยให้ผู้ประกอบการ 68 ราย ใน 22 จังหวัด มูลค่าขอรับการชดเชยทั้งสิ้น 86.53 ล้านบาท
มีผู้เข้าร่วมโครงการจํานวน 111 ราย วงเงินสินเชื่อจํานวน 14,851.24 ล้านบาท ขณะนี้อยู่ระหว่างดําเนินโครงการ
2.4) โครงการเพิ่มศักยภาพการแปรรูปมันสําปะหลัง
(ไม่มีการดําเนินโครงการฯ ในปีนี้)
สนับสนุนเงินทุนเพื่อจัดหาเครื่องสับมันสําปะหลังให้แก่กลุ่มเกษตรกรเป้าหมาย (วิสาหกิจชุมชน สหกรณ์การเกษตร กลุ่มเกษตรกร กลุ่มกองทุนหมู่บ้าน หรือกลุ่มเกษตรกรอื่นที่อยู่ภายใต้การรับรองจากหน่วยงานภาครัฐ) เพื่อผลิตมันเส้นช่วยสร้างมูลค่าเพิ่ม เป้าหมาย 650 เครื่อง เครื่องละ 15,000 บาท ขณะนี้อยู่ระหว่างดําเนินโครงการ
2.2 การเข้าร่วมโครงการประกันรายได้เกษตรกรผู้ปลูกมันสําปะหลัง ปี 2563/64 ของเกษตรกรที่มีวันเพาะปลูกก่อน 1 เมษายน 2563 และเก็บเกี่ยวหลังวันที่ 1 ธันวาคม 2563 (เพิ่มเติม)
2.2.1 รับทราบข้อมูลเกษตรกรตามที่กรมส่งเสริมการเกษตรตรวจสอบสิทธิเกษตรกรที่มีสิทธิตามโครงการประกันรายได้ฯ ปี 2563/64 เฉพาะในส่วนที่ได้ขยายระยะเวลา (ระหว่าง 1 ตุลาคม 2562 - 31 มีนาคม 2563) ตามมติคณะรัฐมนตรีเมื่อวันที่ 25 ตุลาคม 2564 โดยมีช่วงเก็บเกี่ยวตั้งแต่ 8 - 12 เดือน และไม่ซ้ําแปลง จํานวน 120,148 ครัวเรือน ประมาณการวงเงินชดเชย 1,191.18 ล้านบาท
2.2.2 เห็นชอบให้นําเสนอคณะรัฐมนตรีพิจารณาให้ความเห็นชอบการจ่ายเงินชดเชยประกันรายได้ให้แก่เกษตรกรที่ขึ้นทะเบียนเพาะปลูกมันสําปะหลัง โดยมีวันเพาะปลูกตั้งแต่ 1 ตุลาคม 2562 - 31 มีนาคม 2563 และเก็บเกี่ยวหลังวันที่ 1 ธันวาคม 2563 ภายใต้กรอบวงเงินที่คณะรัฐมนตรีได้อนุมัติไว้เมื่อวันที่ 18 สิงหาคม 2563 ทั้งนี้ ให้กรมส่งเสริมการเกษตร และ ธ.ก.ส. ตรวจสอบคุณสมบัติเกษตรกรก่อนการเบิกจ่ายตามหลักเกณฑ์โครงการฯ
3. พณ. ได้รายงานผลความคืบหน้าในการดําเนินการตามมติคณะรัฐมนตรี เมื่อวันที่ 25 ตุลาคม 2564 ที่ได้มอบหมายให้ พณ. ร่วมกับหน่วยงานที่เกี่ยวข้องดําเนินการในประเด็นต่าง ๆ สรุปได้ ดังนี้
มติคณะรัฐมนตรีเมื่อวันที่
25 ตุลาคม 2564
ผลความคืบหน้า
1) พิจารณากําหนดแนวทางในการตรวจสอบข้อมูลการลงทะเบียนพื้นที่เพาะปลูกของเกษตรกรในโครงการประกันรายได้เกษตรกรผู้ปลูก มันสําปะหลังให้ถูกต้องแม่นยํา
กรมส่งเสริมการเกษตร กษ. ได้กําหนดแนวทางในการตรวจสอบข้อมูลการลงทะเบียน ดังนี้
(1) แจ้งสํานักงานเกษตรจังหวัดตรวจสอบและยืนยันข้อมูลเกษตรกรผู้ปลูกมันสําปะหลังให้แล้วเสร็จภายในวันที่ 31 มีนาคม 2564 เพื่อเป็นหลักฐานในการยืนยันความถูกต้องของข้อมูล
(2) ประมวลผลข้อมูลเกษตรกรผู้ปลูกมันสําปะหลังส่งให้ ธ.ก.ส. ตามมติที่ประชุมคณะอนุกรรมการกํากับดูแลและกําหนดเกณฑ์กลางอ้างอิงโครงการประกันรายได้เกษตรกร ผู้ปลูกมันสําปะหลัง ครั้งที่ 12/2564
(3) ตามคู่มือการขึ้นทะเบียนเกษตรกร กรอบการแจ้งการเพาะปลูกมันสําปะหลังของกรมส่งเสริมการเกษตรนั้น เกษตรกรสามารถมาแจ้งเพาะปลูกได้ตลอดทั้งปี โดยสามารถแจ้งได้เมื่อเพาะปลูกแล้วอย่างน้อย 15 วัน ถึง 1 เดือนก่อนการเก็บเกี่ยว โดยสามารถแจ้งได้ที่สํานักงานเกษตรอําเภอ หรือผ่านแอปพลิเคชันสมุดทะเบียนเกษตรกรดิจิทัล โดยมีขั้นตอนการตรวจสอบข้อมูล ดังนี้
(3.1) ตรวจสอบเอกสารหลักฐาน
(3.2) ระบบโปรแกรมตรวจสอบความถูกต้อง เช่น ตรวจสอบข้อมูลพื้นที่และขอบเขตเอกสารสิทธิ์ น.ส.4 จากกรมที่ดิน
(3.3) ตรวจสอบทางสังคม โดยจัดพิมพ์ข้อมูลติดประกาศเพื่อให้เกษตรกรในหมู่บ้าน/ชุมชนนั้นตรวจสอบ
(3.4) การตรวจสอบพื้นที่และจัดทําผังแปลงเกษตรกรรมดิจิทัล ดําเนินการโดยใช้เครื่อง GPS ออกเดินสํารวจรอบแปลงพื้นที่จริง เพื่อวัดและจับพิกัดแปลง หรือวาดแปลงด้วยระบบ
2) การเร่งรัดการขยายตลาดส่งออกสินค้ามันสําปะหลังไปยังต่างประเทศฯ
พณ. โดยกรมการค้าต่างประเทศได้ดําเนินการขยายตลาดส่งออกสินค้ามันสําปะหลังไปยังต่างประเทศ ดังนี้
(1) ตลาดใหม่ (เป้าหมายหลัก ได้แก่ สาธารณรัฐตุรกี ราชอาณาจักรนิวซีแลนด์ สาธารณรัฐอินเดีย สาธารณรัฐเกาหลี และประเทศญี่ปุ่น) : กรมการค้าต่างประเทศได้จัดประชุมร่วมกับผู้ส่งออกมันสําปะหลังของไทย เพื่อเจรจาการค้ากับผู้ค้าในสาธารณรัฐตุรกี เพื่อส่งเสริมการส่งออกสินค้ามันอัดเม็ดและกากมันอัดเม็ดเข้าสู่อุตสาหกรรมอาหารสัตว์ของสาธารณรัฐตุรกี ทั้งนี้ สาธารณรัฐตุรกีมีความต้องการนําเข้าสูงมาก อย่างไรก็ดี เนื่องจากค่าขนส่งที่เพิ่มสูงขึ้นและอัตราแลกเปลี่ยนเงินสกุลลีราตุรกีมีความผันผวนสูงมากส่งผลให้ภาคเอกชนชะลอการซื้อขายกับสาธารณรัฐตุรกีออกไปก่อน
(2) ตลาดเดิม (สาธารณรัฐประชาชนจีน) : เมื่อวันที่ 3 พฤศจิกายน 2564 กรมการค้าต่างประเทศได้จัดประชุมร่วมกับผู้ส่งออกมันสําปะหลังของไทยและนักวิชาการผู้เชี่ยวชาญด้านอาหารสัตว์ของไทย เพื่อเจรจาการค้ากับผู้ค้าในสาธารณรัฐประชาชนจีน (เมืองเซี่ยเหมิน) เพื่อส่งเสริมการส่งออกสินค้ามันเส้นเข้าสู่อุตสาหกรรมอาหารสัตว์ในจีน ซึ่งเป็นอุตสาหกรรมขนาดใหญ่ที่รองรับผลผลิตได้มาก โดยปัจจุบันสามารถสร้างมูลค่าการค้าเพิ่มขึ้นแล้ว 7,401 ล้านบาท (ข้อมูล ณ วันที่ 18 เมษายน 2565)
(3) กิจกรรมจับคู่ธุรกิจออนไลน์ (OBM) ระหว่างวันที่ 29 - 30 มีนาคม 2565 กรมการค้าต่างประเทศได้ดําเนินการร่วมกับกรมส่งเสริมการค้าระหว่างประเทศจัดกิจกรรม OBM ระหว่างผู้ส่งออกไทยและผู้นําเข้าผลิตภัณฑ์มันสําปะหลัง จาก 11 ประเทศ 1 เขตเศรษฐกิจ (เช่น สาธารณรัฐประชาชนจีน สาธารณรัฐอินเดีย ประเทศญี่ปุ่น สหพันธรัฐมาเลเซีย เป็นต้น) คาดการณ์มูลค่าซื้อขายภายใน 1 ปี 650.88 ล้านบาท
3) การดําเนินการทําประกันภัยผลผลิตมันสําปะหลังเพื่อลดภาระค่าใช้จ่ายของภาครัฐในการให้ความช่วยเหลือเยียวยาในกรณีต่าง ๆ
อยู่ระหว่างการพิจารณาของหน่วยงานที่เกี่ยวข้อง
9. เรื่อง ข้อเสนองบประมาณการดําเนินมาตรการเร่งด่วนเพื่อบรรเทาผลกระทบต่อประชาชนจากสถานการณ์ราคาพลังงานอันเนื่องจากปัญหาความขัดแย้งในภูมิภาคยุโรป ตามมติคณะรัฐมนตรีในคราวประชุมเมื่อวันที่ 29 มีนาคม 2565 และวันที่ 19 เมษายน 2565
คณะรัฐมนตรีมีมติเห็นชอบตามที่กระทรวงมหาดไทย (มท.) เสนอดังนี้
1. เห็นชอบให้ดําเนินการตามมติคณะรัฐมนตรีในคราวประชุมวันที่ 29 มีนาคม 2565 และวันที่ 19 เมษายน 2565 ในมาตรการให้ส่วนลดอัตราค่าไฟฟ้าผันแปร (ค่า Ft) ให้แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่มีการใช้ไฟฟ้าไม่เกิน 300 หน่วยต่อเดือน เป็นระยะเวลา 4 เดือน (เดือนพฤษภาคม - สิงหาคม 2565) โดยผู้ใช้ไฟฟ้าดังกล่าวที่จ่ายค่าไฟฟ้าให้กับการไฟฟ้า นครหลวง (กฟน.) และการไฟฟ้าส่วนภูมิภาค (กฟภ.) จะได้รับส่วนลดค่าไฟฟ้าจากการลดค่า Ft ที่ 0.2338 บาทต่อหน่วย
2. เห็นชอบงบประมาณในการดําเนินการตามมาตรการดังกล่าวโดยใช้แหล่งเงินจากงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น โดยให้ กฟน. และ กฟภ. เบิกจ่ายจากสํานักงบประมาณ (สงป.) ต่อไป
สาระสําคัญ
1. ส่วนต่างอัตราค่า Ft ตามมติคณะกรรมการกํากับกิจการพลังงาน (กกพ.) ซึ่งได้เห็นชอบค่า Ft สําหรับการเรียกเก็บในงวดเดือนมกราคม - เมษายน 2565 และมีการปรับค่า Ft เพิ่มขึ้นในเดือนพฤษภาคม - สิงหาคม 2565 สรุปได้ ดังนี้
มติ กกพ.
ระยะเวลา
ค่า Ft (บาทต่อหน่วย)
วันที่ 17 พฤศจิกายน 2564
เดือนมกราคม - เมษายน 2565
0.0139
วันที่ 30 มีนาคม 2565
เดือนพฤษภาคม - สิงหาคม 2565
0.2477
ส่วนต่างค่า Ft (ที่เพิ่มขึ้น)
0.2338
2. มท. (กฟน. และ กฟภ.) ได้ดําเนินมาตรการตามมติคณะรัฐมนตรีเมื่อวันที่ 29 มีนาคม 2565 และวันที่ 19 เมษายน 2565 เพื่อบรรเทาผลกระทบต่อประชาชนจากสถานการณ์ราคาพลังงานอันเนื่องมาจากปัญหาความขัดแย้งในภูมิภาคยุโรป โดยให้ส่วนลดอัตราค่าไฟฟ้าผันแปร (ค่า Ft) แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่จ่ายค่าไฟฟ้าให้แก่ กฟน. และ กฟภ. และมียอดการใช้ไฟฟ้าไม่เกิน 300 หน่วยต่อเดือนเป็นระยะเวลา 4 เดือน (เดือนพฤษภาคม - สิงหาคม 2565) โดยจะได้รับส่วนลดค่าไฟฟ้าจากการลดค่า Ft ที่ 0.2338 บาทต่อหน่วย (ส่วนต่างค่า Ft ที่เพิ่มขึ้นจากเดิม) ผ่านใบแจ้งค่าไฟฟ้าประจําเดือน โดยผู้ใช้ไฟฟ้าไม่ต้องมีการลงทะเบียน
3. มท. (กฟน. และ กฟภ.) ได้ประมาณการงบประมาณที่ใช้ในการดําเนินการตามมาตรการดังกล่าวสรุปได้ ดังนี้
ประเภทผู้ใช้ไฟฟ้า
กฟน.
กฟภ.
รวม
ล้านราย
ล้านบาท
ล้านราย
ล้านบาท
ล้านราย
ล้านบาท
บ้านอยู่อาศัย
2.02
206.75
15.99
1,444.95
18.01
1,651.70
กิจการขนาดเล็ก
(ไม่รวมส่วนราชการและรัฐวิสาหกิจ)
0.10
9.44
0.70
63.81
0.80
73.25
รวม
2.12
216.19
16.69
1,508.76
18.81
1,724.95
4. สงป. แจ้งว่า นายกรัฐมนตรีได้เห็นชอบให้ มท. โดย กฟน. และ กฟภ. ดําเนินการตามมาตรการให้ส่วนลดอัตราค่า Ft โดยใช้จ่ายจากงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น ในกรอบวงเงินจํานวนทั้งสิ้น 1,724.95 ล้านบาท เพื่อบรรเทาผลกระทบต่อประชาชนจากสถานการณ์ราคาพลังงานอันเนื่องจากปัญหาความขัดแย้งในภูมิภาคยุโรป โดย กฟน. และ กฟภ. ให้ส่วนลดอัตราค่า Ft ให้แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่มียอดการใช้ไฟฟ้าไม่เกิน 300 หน่วยต่อเดือน เป็นระยะเวลา 4 เดือน (เดือนพฤษภาคม - สิงหาคม 2565) จํานวน 216.19 ล้านบาท และ 1,508.76 ล้านบาท ตามลําดับ
5. มท. แจ้งว่า มาตรการช่วยเหลือผู้ใช้ไฟฟ้าทําให้ลดภาระค่าไฟฟ้า/ค่าครองชีพแก่ประชาชนประเภทบ้านอยู่อาศัยและกิจการขนาดเล็ก (ไม่รวมส่วนราชการและรัฐวิสาหกิจ) ทําให้ประชาชนและกิจการขนาดเล็ก มีเงินเพื่อการบริโภคและอุปโภคเป็นการลดผลกระทบและป้องกันความเสี่ยงที่อาจเกิดขึ้นต่อการดําเนินธุรกิจของผู้ประกอบการ รวมไปถึงการใช้ชีวิตของประชาชนที่ได้รับผลกระทบ เพื่อช่วยให้เศรษฐกิจไทยในภาพรวมสามารถขับเคลื่อนได้ในระยะต่อไป
10. เรื่อง การกําหนดอัตราค่าจ้างตามมาตรฐานฝีมือ 3 กลุ่มสาขาอาชีพ 16 สาขา
คณะรัฐมนตรีมีมติรับทราบประกาศคณะกรรมการค่าจ้าง เรื่อง อัตราค่าจ้างตามมาตรฐานฝีมือ (ฉบับที่ 11) ประกาศ ณ วันที่ 11 กุมภาพันธ์ พ.ศ. 2565 ตามที่กระทรวงแรงงาน (รง.) เสนอ และให้ประกาศในราชกิจจานุเบกษาให้มีผลใช้บังคับต่อไป โดยให้ รง. รับความเห็นของกระทรวงพาณิชย์ไปพิจารณาดําเนินการต่อไปด้วย
สาระสําคัญของเรื่อง
รง. รายงานว่า พระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม มาตรา 79 (4) บัญญัติให้คณะกรรมการค่าจ้างมีอํานาจหน้าที่กําหนดอัตราค่าจ้างตามมาตรฐานฝีมือ1 และมาตรา 87 วรรคสี่ บัญญัติให้ในการพิจารณากําหนดอัตราค่าจ้างตามมาตรฐานฝีมือ ให้คณะกรรมการค่าจ้างศึกษาและพิจารณาข้อเท็จจริงเกี่ยวกับอัตราค่าจ้างที่ลูกจ้างได้รับในแต่ละอาชีพตามมาตรฐานฝีมือที่กําหนดไว้ โดยวัดค่าทักษะฝีมือ ความรู้ และความสามารถ แต่ต้องไม่ต่ํากว่าอัตราค่าจ้างขั้นต่ําที่คณะกรรมการค่าจ้างกําหนด [ประกาศคณะกรรมการค่าจ้าง เรื่อง อัตราค่าจ้างขั้นต่ํา (ฉบับที่ 10) ประกาศ ณ วันที่ 6 ธันวาคม พ.ศ. 2562 กําหนดให้อัตราค่าจ้างขั้นต่ําเท่ากับ 313 - 336 บาท/วัน ตามความเหมาะสมของแต่ละพื้นที่ โดยมีผลใช้บังคับตั้งแต่วันที่ 1 มกราคม พ.ศ. 2563 เป็นต้นมา] และมาตรา 88 บัญญัติให้คณะกรรมการค่าจ้างประกาศกําหนดอัตราค่าจ้างตามมาตรฐานฝีมือ โดยเสนอต่อคณะรัฐมนตรีเพื่อประกาศในราชกิจจานุเบกษา ซึ่งในการจัดทําอัตราค่าจ้างตามมาตรฐานฝีมือ คณะกรรมการค่าจ้างได้แต่งตั้งคณะอนุกรรมการอัตราค่าจ้างตามมาตรฐานฝีมือ (คณะอนุกรรมการฯ) จํานวน 3 คณะ ได้แก่ คณะอนุกรรมการฯ กลุ่มสาขาอาชีพช่างก่อสร้าง คณะอนุกรรมการฯ กลุ่มสาขาอาชีพช่างอุตสาหกรรมศิลป์ และคณะอนุกรรมการฯ กลุ่มสาขาอาชีพภาคบริการ เพื่อศึกษาและจัดทํา (ร่าง) อัตราค่าจ้างตามมาตรฐานฝีมือ 3 กลุ่มสาขาอาชีพ จํานวน 16 สาขา (ร่างอัตราค่าจ้างฯ) เสนอคณะกรรมการค่าจ้างพิจารณา โดยได้พิจารณาข้อมูลผลการสํารวจความคิดเห็นสถานประกอบกิจการ ลูกจ้างและผู้ผ่านการทดสอบฝีมือแรงงานแห่งชาติ ลักษณะการทํางานในแต่ละสาขา การจ่ายค่าจ้างจริงในตลาดแรงงาน และความสามารถในการจ่ายของนายจ้าง รวมถึงความเห็นของผู้เข้าร่วมสัมมนา ทั้งนี้ คณะกรรมการค่าจ้างชุดที่ 212 (รองปลัดกระทรวงแรงงานเป็นประธาน) ในการประชุมครั้งที่ 1/2565 เมื่อวันที่ 10 มกราคม 2565 ได้พิจารณา (ร่าง) อัตราค่าจ้างฯ ตามที่คณะอนุกรรมการฯ ทั้ง 3 คณะเสนอ โดยมีมติ ดังนี้
1. เห็นชอบให้กําหนดอัตราค่าจ้างตามมาตรฐานฝีมือ 3 กลุ่มสาขาอาชีพ (กลุ่มสาขาอาชีพเดิม 2 กลุ่ม และกําหนดเพิ่มเติมขึ้นใหม่ 1 กลุ่ม) จํานวน 16 สาขา (กําหนดขึ้นใหม่) ที่คณะอนุกรรมการฯ ทั้ง 3 คณะเสนอ ดังนี้
หน่วย : บาท/วัน
กลุ่มสาขาอาชีพ/สาขา
ระดับ 1
ระดับ 2
ระดับ 3
กลุ่มสาขาอาชีพช่างก่อสร้าง (กลุ่มสาขาอาชีพเดิม)
1. สาขาช่างติดตั้งยิปซัม